HBO Memperlihatkan Sekilas Pandang Pertama Siri The Last of Us – Saksikan Pascal, Ramsey Sebagai Joel, Ellie

Setelah sekian lama kita menanti, akhirnya HBO telah memperlihatkan teaser pertama siri tv The Last of Us.
Teaser ini hadir dalam satu trailer lebih panjang yang memaparkan beberapa kandungan baharu yang akan tersedia untuk platform streaming HBO Max.
Selepas memperlihatkan beberapa siri seperti House of the Dragon, The Idol, Love and Death, Succession, The White Lotus dan lain-lain, HBO berkongsikan buat kali pertama sekilas pandang Pedro Pascal dan Bella Ramsey sebagai Joel dan Ellie.
Dalam paparan sekitar 20 saat itu, kita dapat lihat Joel dan Ellie berjalan di kawasan bersalji, petikan perbualan yang sama dari game, aksi debaran Joel melindungi Ellie, sisa-sisa Clicker dan Nick Offerman sebagai Bill.
Jom saksikan:

Sebelum ini, mereka ada berkongsi gambar pertama Joel dan Ellie ketika sedang bersembunyi daripada sesuatu.
Kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; Anna Torv sebagai Tess; Nick Offerman sebagai Bill; Murray Bartlett sebagai Frank; dan Storm Reid sebagai Riley.
Pelakon suara untuk Joel dan Ellie dari game asal, Troy Baker dan Ashley Johnson akan turut membintangi siri tv ini sebagai antara watak utama. Namun, mereka belum dedahkan siapakah watak-watak tersebut.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Gambar pertama dari set penggambaran pernah dikongsikan secara rasmi, memaparkan Joel, Sarah dan Tommy dalam satu babak di dalam sebuah kereta.
Penerbitan siri tv adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
HBO telah mendedahkan sebelum ini yang siri ini tidak akan mula tayangan pada 2022.
The Last of Us merupakan siri tv hasil kerjasama HBO, Sony Pictures dan PlayStation Productions.


Telko Yang Tidak Turunkan Harga Internet Selewatnya 31 Ogos Akan Diambil Tindakan Tegas Oleh Kerajaan

Kerajaan akan bertindak tegas terhadap syarikat telco yang gagal menyemak semula harga perkhidmatan dan kelajuan internet mereka selewat-lewatnya pada 31 Ogos ini.

Itu tegas Menteri Komunikasi dan Multimedia, Gobind Singh Deo dalam satu kenyataan yang dilaporkan oleh Bernama.

Kerajaan akan bertindak tegas terhadap syarikat telco yang gagal menyemak semula harga perkhidmatan dan kelajuan internet selewat-lewatnya 31 Ogos – Menteri KMM @GobindSinghDeo pic.twitter.com/mGmMEoPfWs
— BERNAMA Radio🇲🇾 (@bernamaradio) August 27, 2018
Sebelum ini, beliau telah menyasarkan bahawa harga perkhidmatan internet bakal turun sekurang-kurangnya sehingga 25% menjelang penghujung 2018 ini. Antara telko yang terawal mengumumkan kemaskini harga perkhidmatan mereka ialah Telekom Malaysia (TM).
TM telahpun mengumumkan pelan-pelan terbaru mereka — antaranya Unifi Basic, naik-taraf 10 kali ganda kelajuan untuk pelanggan sedia Unifi serta naik-taraf 2 kali ganda kelajuan untuk pelanggan sedia ada Streamyx.
Jadi, bersedialah korang semua. Kemungkinan bakal ada pengumuman baru daripada beberapa telko lain tentang harga dan kelajuan internet daripada mereka dalam beberapa hari ini.


Sumpahan EA Sports Untuk Muka Hadapan Game Berterusan!?

Sumpahan EA Sports kepada muka hadapan game mereka kian menampakkan kebenaran. Boleh percaya ke?

Masihkah anda ingat tentang artikel Sumpahan EA Sports: Suratan Atau Kebetulan yang kami tulis pada beberapa bulan yang lepas?
Dalam artikel tersebut, kami menerangkan bagaimana beberapa ikon sukan yang sering mendapat nasib yang malang selepas diumumkan menjadi muka hadapan game yang dikeluarkan oleh EA Sports. Antaranya ialah Ronda Rousey untuk UFC 2, Jon Jones dan Alexander Gustafsson (UFC) dan beberapa lagi nama besar untuk Madden NFL.
Seperti yang ramai sudah ketahui, beberapa hari lepas, Nate Diaz telah mengalahkan Juara Dunia MMA yang bermulut lancang, Conor McGregor –  menjadikan ia adalah kekalahan pertama beliau dalam masa enam tahun.

Dan anda tekalah apa yang terjadi sebelum itu. Ya, McGregor dipilih menjadi muka hadapan UFC 2, bersama dengan Ronda Rousey.
Pihak pemasaran EA Sports pastinya sedang menggaru kepala yang tidak gatal apabila memikirkan bagaimana 2 ikon ini sedikit sebanyak bakal mempengaruhi hasil jualan siri kedua untuk game ini.
Sama ada ia adalah benar-benar Sumpahan EA Sports atau takdir mereka sudah tertulis begitu ataupun hanyalah sebuah kebetulan, pastinya, apabila UFC 2 keluar di pasaran pada minggu hadapan, gamers akan melihat muka hadapannya dengan penuh ketewasan.
UFC 2 akan mula berada di pasaran pada 15 Mac 2016 di PS4 dan Xbox One.

Jadi, bagaimana pendapat anda? Adakah hubungan muka hadapan dan kekalahan yang menimpa mereka ini adalah suratan atau kebetulan? Kongsikan dengan kami.
JomBaca: UFC 2: Kasi Gegar Console Dengan Kelainan?


Disgaea 5: AoV: Boleh Beli or Boleh Blah?

Harini JomGaming nak memperkenalkan seorang lagi writer-jemputan terbaru kitorang, Afiq Phirinko yang juga akan membuat liputan gameplay dan review bagi game-game bergenre JRPG! Ini adalah artikel review pertama dari beliau! Jom layan!

Dalam review ini, saya akan review game Disgaea 5: Alliance of Vengeance. Ada banyak yang best tentang Disgaea 5, tapi kalau nak cerita semua, memang boleh buat novel lah hahahah. Jadi, saya akan tekankan point yang saya rasa dapat menarik minat peminat Disgaea yang veteran dan juga newcomers. So jom tengok, Disgaea 5: AOV, Boleh Beli or Boleh Blah!?
Mula-mula, kite lihat synopsis cerita game ni dulu..
Untuk sinopsis, cerita ini bermula dengan Killia, watak utama dalam game ni mencari Demon Emperor Dark Void untuk tujuan membalas dendam atas kematian yang disayangi. Kemudian, Killia bertemu dengan Seraphina yang sedang bertarung dengan Lost Army, tentera-tentera Dark Void. Lost Army ini telah memporak-perandakan banyak Netherworld, di mana ianya ibarat planet bagi demon-demon di dalam game ini, di mana Killia dan watak-watak lain juga tergolong dalam golongan demon-demon ini.
Lost Army telah menyerang banyak Netherworld, dengan tujuan untuk menakluki kesemua Netherworld yang wujud dan mewujudkan satu utopia bagi semua demon. Oleh itu, Killia, Seraphina dan lain-lain bertarung dengan Lost Army supaya mereka dapat memelihara keadaan Netherworld mereka.
Selepas Killia berjaya menghapuskan sebahagian tentera Lost Army, Seraphina membuat keputusan untuk mengambil Killia sebagai hamba (kononnya) dan daripada itu, mereka berusaha untuk mencari rakan-rakan lain demi menghapuskan rejim kuku besi Dark Void. Lihat video di bawah untuk melihat sedikit permulaan cerita dalam game ini.

Apa yang kureng pasal Disgaea 5?
First thing first, setiap benda dalam dunia ni tak boleh lari daripada kelemahan, dan Disgaea 5 juga mempunyai kelemahan-kelemahan yang tertentu. Kelemahannya yang pertama, plot cerita yang agak mudah dilupai dan klise.Walaupun ianya mengambil laluan yang lebih serius berbanding siri sebelumnya dalam aspek penceritaan, namun begitu ianya mempunyai kurang impak jika hendak dibandingkan dengan siri sebelumnya dan secara dasarnya, ceritanya tampak biasa dan tiada apa-apa yang betul-betul boleh menarik perhatian.
Selain daripada itu, lakonan suara Bahasa Inggeris tidak begitu sedap untuk didengari. Walaupun pengetahuan bahasa Jepun saya macam takde langsung, tapi ianya masih memberi saya ketidakselesaan semasa bermain. Nasib baiklah ada dual-audio, saya cadangkan tukar audio kepada bahasa Jepun cepat-cepat supaya tak sakit kepala dengar lakonan suara yang kurang mantap.
Perkembangan karakter-karakter dan dialog yang menarik!
Namun begitu, game Disgaea 5 ada banyak kelebihannya. Pertama sekali, perkembangan karakter-karakter dalam game ini cukup AWESOME !! Terdapat 6 karakter utama, iaitu, Killia, Seraphina, Red Magnus, Christo, Zeroken dan Usalia. Sepanjang perjalanan cerita di dalam game ini, saya dapati setiap karakter mengalami perubahan yang positif yang membolehkan karakter tersebut menjadi lebih kuat daripada segi personality dan juga kekuatan mereka.
Sebagai contoh, Killia pada mulanya tidak menyukai untuk bertindak secara berkumpulan. Namun begitu, setelah beliau berada dalam kumpulan sepanjang cerita game ini, beliau mula menghargai rakan-rakannya dan dapat mengatasi dilemma yang dihadapi sepanjang game ini berlangsung. Saya tidak akan pergi dengan lebih mendalam tentang ini kerana ianya akan menjadi spoiler bagi yang belum main game ini.
Di samping itu, dialog-dialog yang ada di dalam game ini juga boleh membuatkan anda tidak kering gusi. Walaupun game ini lebih serius jika dibandingkan dengan siri sebelumnya, mereka masih berjaya meletakkan dialog-dialog yang santai dan lucu sepanjang perjalanan game ini, sama ada melalui deskripsi item, dialog di dalam cerita utama, ataupun skit.
Saya rekomen agar sentiasa tengok skit (babak pendek yang mengandungi interaksi antara karakter yang kebiasaanya lucu) yang ada supaya anda dapat menghayati personaliti setiap karakter dan dapat memahami jalan cerita dengan lebih mendalam.

Gameplay yang terbaik bagi siri ini!
Seterusnya, kita pergi ke aspek paling penting dalam sesebuah video game, iaitu gameplay. Secara asasnya, gameplay untuk game ini adalah anda diberikan dalam 10 unit untuk satu map. Dari situ, anda perlu keluarkan setiap unit dan gerakkan mereka mengikut jumlah step yang tersedia bagi setiap unit dan gunakan serangan biasa ataupun skil untuk menghapuskan musuh. Secara asasnya, macam turn-based RPG, tapi lebih strategik dan bebas daripada genre tersebut.

Yang menjadikan game ini lain daripada yang lain ialah anda bebas untuk melakukan sebarang customization bagi setiap karakter. Setiap karakter ada mastery bagi senjata-senjata yang mereka boleh gunakan dan anda boleh gunakan mana-mana senjata yang ada. Namun begitu, sebaiknya gunakan senjata mengikut gred weapon mastery mengikut kelas kerana setiap kelas mempunyai tahap kelebihan weapon mastery yang tersendiri.
Sebagai contoh, kelas Warrior mempunyai gred B untuk pedang, manakala kelas Cleric mempunyai gred D. Semakin tinggi gred itu, semakin mudah untuk kelas untuk mempelajari skil untuk senjata tersebut. Dengan itu, ianya lebih baik untuk gunakan kelas Warrior sekiranya anda mahu lahirkan unit yang mahir dengan skil pedang. Jadi, dengan mengambil kira faktor gred weapon mastery, anda boleh lakukan apa sahaja, sama ada anda mahu mempunyai unit yang menggunakan pelbagai senjata, ataupun unit yang mengunakan hanya satu senjata.
Anda juga boleh membeli evilities ataupun secara ringkasnya, skil asas untuk meningkatkan kekuatan karakter anda ke tahap maksima. Tambahan pula, anda juga dapat memasuki Item World, di mana korang dapat masuk ke dalam random dungeon untuk farming dan tingkatkan level item anda dengan membunuh semua musuh dalam satu map.
Selain daripada itu, siri Disgaea tidak asing lagi dengan max level yang mencecah lvl 9999! Jadi, anda sentiasa akan menemui cabaran-cabaran yang bersesuaian dengan tahap kekuatan anda, menjadikan anda rasa masyuk untuk menaikkan stats karakter-karakter anda ke tahap yang lebih tinggi supaya anda dapat menghadapi pelbagai cabaran yang ada.
Di samping itu, terdapat beberapa perubahan kecil yang dilakukan jika dibandingkan dengan siri-siri sebelumnya dari siri ini yang menjadikan gameplay game ini ibarat mimpi. Contohnya, kini anda boleh memakai main weapon dan sub-weapon, di mana ianya boleh ditukar di tengah-tengah perlawanan, memberikan lebih banyak peluang untuk melakukan strategi yang lebih dinamik dan efektif untuk memenangi sesuatu map.  Ditambah pula dengan post-game yang ada lebih banyak musuh yang lebih kuat, ianya pasti akan membuatkan anda melekat di PS4 selama berjam-jam! Contoh hasil daripada post-game adalah seperti ini ….

Amacam? Banyak kan nombor kat situ? Berjuta-juta beb! Kalau rasa tertarik, boleh dapat stats camni, tapi ambik masa lama sedikit untuk mencapai stats camni.
Selain daripada itu, terdapat beberapa tambahan lain dalam game ini iaitu Revenge Mode dan Overload. Revenge mode adalah mode di mana unit anda akan bertambah dari segi kekuatan untuk masa yang terhad dan segala kos SP untuk skill akan menjadi satu.
Seterusnya, Overload adalah skill istimewa yang hanya boleh diaktifkan dalam mode ini. Kebanyakkannya adalah lebih kepada support skills, tapi ianya support skills yang OP (overpowered) jika nak dibandingkan dengan skill biasa. Meter Revenge boleh dipenuhi dengan syarat tertentu, iaitu menerima jumlah damage yang tertentu, memberi damage kepada musuh serta kematian unit di map. Dengan ini, anda boleh menukarkan saat yang genting kepada peluang keemasan untuk memperolehi kemenangan dengan feature ini. Video di bawah boleh memberi sedikit gambaran mengenai revenge mode ini.

Selain itu, kelas-kelas yang terdapat dalam game ini juga telah bertambah di mana terdapat lebih daripada 40 kelas untuk digunakan. Dengan ini, terdapat kepelbagaian dalam pemilihan kelas dan dapat memudahkan pemain-pemain untuk memilih kelas-kelas yang mereka suka dan dapat meningkatkan lagi kepelbagaian dan keberkesanan strategi untuk setiap map yang ada.

OH EM GEEE THE SPRITESSS!!!
Seterusnya kita cerita pasal grafik dia pulak. Nak kata hebat cam game mainstream cam Call of Duty or The Witcher 3 tu memang confirm tidak, tapi bersesuaian dengan game ini. Disgaea 5 dah banyak improve jika nak dibandingkan dengan siri sebelumnya. Sprite HD yang teliti membuatkan setiap unit di atas map lebih jelas dan menarik, di samping perjalanan cerita yang dipersembahkan dalam format seperti visual novel.
Selain daripada tu, animasi skill yang mantap juga menambahkan lagi keseronokan ketika bermain, dengan animasi skill yang boleh dikatakan, “over the top”, pasti tidak akan puas melihatnya! Di samping itu, terima kasih kepada kekuatan processor PS4, lebih banyak karakter yang boleh dirender bagi setiap map, iaitu sebanyak 100 unit bagi setiap map, tanpa slowdown!! Selain daripada itu, UI juga lebih menarik dilihat kerana ada simple animation apabila kita cuba untuk akses menu tersebut.
Honorable mention kepada OST di dalam game ini kerana OST di dalam game ini memang superb dan sesuai dengan tema setiap map di dalam game, menjadikan pengalaman gaming anda lebih enak dan memberangsangkan.

Keputusan : BOLEH BELI atau BOLEH BLAH?
BOLEH BLAH! – Kalau anda tidak sukakan game yang mengunakan grafik 2D dalam gameplay, tiada elemen ganas, tak suka strategy RPG, tidak mengemari anime atau manga, tak suka ambil masa lama untuk main game – baik jangan sentuh game ni.
Disgaea 5 mengandungi banyak parodi daripada siri anime dan tokusatsu (macam Kamen Rider, Super Sentai) sama ada dari segi dialog, ataupun skill itu sendiri. Jadi, untuk memahami sesetengah jenaka dalam game ni, anda perlu arif sedikit dalam bidang anime dan manga.
Tambahan pula, game ni betul-betul menyerlah apabila anda main post-game, dan korang akan mengambil masa yang agak lama dalam mencapai stats yang sesuai untuk main post-game bagi betul-betul dapat menghayati game nih.
BOLEH BELI! – Kalau anda suka game yang ada jenaka serta parodi anime dan manga serta tak kisah pasal grafik ketika bermain sesuatu game, game ini sememangnya untuk anda! Nak-nak pulak anda adalah seorang yang belum ada kerja cam saya dan suka grinding dalam game untuk best stats, lagilah sesuai!
Dengan kekayaan post-game di dalam game ini dan dialog yang boleh membuatkan anda tidak kering gusi, ianya antara game yang terbaik yang saya pernah main di PS4!
Oleh itu, saya amat mengesyorkan game ini kepada peminat game-game JRPG yang hardcore dan juga untuk mereka yang suka cerita dengan interaksi karakter yang banyak serta perkembangan karakter yang lebih terperinci. Kalau anda tergolong dalam golongan itu, apa tunggu lagi, pergi beli Disgaea 5  secepat yang mungkin !
– Plot cerita mudah dilupai
– Lakonan suara Bahasa Inggeris kurang memberangsangkan
+ Perkembangan karakter sepanjang penceritaan yang menarik
+ Dialog-dialog yang membuatkan anda tidak kering gusi.
+ Customization untuk unit teramat banyak dan luas
+ Kandungan game yang padat dan mantap
+ HD sprites dan animasi skills yang cun melecun


Sah! Game Avengers Akan Didedahkan Semasa E3 2019 Di Pentas Square Enix

Game Avengers Project pertama kali diumumkan pada Januari 2017. Selepas dari itu, tiada langsung sebarang pengumuman besar daripada Square Enix.

Terkini, setelah sekian lama menanti, game ini akhirnya bakal menghadirkan diri ke acara E3 2019 di pentas Square Enix. Tiada sebarang maklumat lanjut tentang apakah yang bakal diumumkan kelak, selain hanya menyatakan ia sebagai “pendedahan seluruh dunia.”

Tune into Square Enix Live E3 2019 for the worldwide reveal of Marvel’s Avengers.
🗓 The event – complete with closed captions – begins June 10 at 6PM PT: https://t.co/KNimbY3Ze7 #SquareEnixE3 #Reassemble pic.twitter.com/zYibKtcPS1
— Marvel's Avengers (@PlayAvengers) May 29, 2019
Livestream untuk Square Enix akan berlangsung pada 11 Jun ini, pukul 9 pagi (waktu Malaysia). Boleh tontonnya di sini.
Sama-sama kita saksikan!


Battlefield 1: Premium Friends Kini Kembali Buat Kali Ketiga – Masa Untuk Mencuba Map-Map DLC Sekali Lagi!

Kepada para pemain Battlefield 1 yang tidak melanggan Premium Pass, pasti anda akan teruja dengan kedatangan kempen Premium Friends buat kali ketiga!

Dalam post terbaru di laman web rasmi Battlefield, DICE telah mengumumkan bahawa Premium Friends akan kembali sekali lagi. Ia akan bermula dari 23 Mei hingga 10 Jun 2017. Kempen ini telah dijalankan sebanyak dua kali sebelum ini sejak Battlefield 1 dilancarkan.
Bagi yang tidak tahu, Premium Friends merupakan sebuah kempen di mana DICE akan memberikan peluang kepada para pemain yang tidak membeli Premium Pass (atau membeli DLC secara berasingan) mencuba map-map yang terdapat dalam DLC berbayar.
Caranya amat mudah, di mana para pemain yang memiliki Premium Pass perlu berada dalam Party, dan sesiapa sahaja yang berada dalam Party yang sama itu mampu mencuba semua map DLC berbayar. Walau bagaimanapun, mereka (tiada langganan Premium Pass) hanya mampu mencuba map itu sahaja – XP, vehicle, weapon dan lain-lain manfaat yang dimiliki oleh pelanggan Premium Pass tidak dapat dirasai oleh mereka.
Apabila mereka bermain map DLC ini menggunakan Premium Friends, XP tidak berjalan, namun, ia akan disimpan dalam akaun pemain itu oleh DICE, dan sekiranya mereka membuat keputusan untuk membeli Premium Pass, XP yang mereka dapat sebelum ini semasa Premium Friends akan ditambah ke dalam akaun mereka.
JomBaca: DLC ‘In the Name of the Tsar’ Akan Bawakan Askar Wanita, Pertama Kali Dalam Sejarah Multiplayer Battlefield


Kemaskini Baru PUBG Untuk Xbox One Menambah Pilihan Butang Controller Terbaru Dan Banyak Lagi

Dalam post rasmi di forum PlayerUnknown’s Battlegrounds, para pemain boleh lihat nota-nota patch untuk kemaskini yang akan datang untuk versi konsol.
Perubahan yang paling ketara dapat dilihat dalam patch tersebut adalah pilihan butang controller baru dalam pilihan menu. Dengan pilihan baru ini, pemain boleh menggunakan butang kiri (LT) untuk membidik senjata dan butang kiri di bawah (LB) untuk membidik dari perspektif third-person. Perubahan lain yang dilakukan ke atas gameplay adalah seperti penambahbaikan bug dan peningkatan pengoptimuman.

Pistol sekarang telah dibuang dari butang menukar senjata (Y) dan telah dikumpulkan bersama dengan senjata melee. Pemain dengan pantas boleh mengeluarkan pistol dengan menekan pada butang D-pad. Juga, akan ada penambahbaikan kepada rubber banding pemain dan juga prestasi server yang dipertingkatan apabila menggunakan payung terjun. Untuk mengetahui dengan lebih lanjut, korang boleh baca di sini.
PUBG Corp. ada menyebut beberapa isu yang akan ditangani dalam patch seterusnya seperti objek yang dijatuhkan yang menyebabkan pemain untuk menukar senjata dan juga masalah yang pemain hadapi apabila menukar jenis grenade. Pada awal minggu ini, telah didedahkan bahawa PUBG telah meraih sebanyak 3 juta pemain di Xbox One pada penghujung tahun 2017.


Watch Dogs Akan Diberikan Secara Percuma Di Uplay, Tawaran Terhad Ini Berlangsung Selama Seminggu

Satu lagi game AAA untuk korang dapatkan secara percuma.

Masih ingat lagi game Watch Dogs? Ya, game keluaran Ubisoft yang suatu ketika dulu menjanjikan satu nafas baru dalam dunia open-world, yang pada akhirnya gagal menyampaikan apa yang telah diperlihatkan sebelumnya itu.
Terbaru, Ubisoft telah mengumumkan bahawa Watch Dogs akan mereka berikan secara percuma di platform PC, iaitu melalui Uplay. Tawaran ini adalah terhad selama seminggu bermula 8 November, 12 malam (waktu Malaysia) dan berakhir pada 14 November, 12 malam.
Tawaran ini bukanlah tempoh percubaan. Sekiranya korang mendapatkan game ini dalam tempoh ini, game tersebut akan menjadi milik korang buat selamanya.
Jadi, apa korang tunggu lagi? Pastikan jam 12 malam ini, korang dah bersedia untuk muat-turun Watch Dogs di sini.


3 minit gameplay game mobile Assassin’s Creed Codename Jade


Valorant Versi Konsol Nampaknya Sudah Disahkan Dalam Pembangunan

Valorant boleh dikatakan antara game shooter yang paling popular di platform PC pada ketika ini.
Terbaharu, terdapat beberapa butiran yang ditemui, mengarah kepada pengesahan bahawa Valorant versi konsol kini sedang berada dalam pembangunan, walaupun secara rasminya Riot Games masih belum mengumumkannya.
Pertama, di laman karier Riot Games, satu jawatan kosong telah dibuka, iaitu ‘Senior Game Designer, Console – VALORANT’ (terima kasih VeryAli). Antara deskripsi yang dinyatakan untuk jawatan ini adalah “mereka dan menggilap fungsi-fungsi, mode-mode dan sistem-sistem untuk bantu membawa produk-produk game konsol ke pasaran”.
Ini secara langsung telah mengesahkan secara rasmi bahawa Valorant versi konsol sedang dibangunkan.

Di samping itu, satu akaun Twitter yang sering menggali fail data Valorant, @ShiinaVLR telah menemui beberapa fail yang tertera “Connection to “PSN” has been lost” dan “Connection to Xbox LIVE has been lost” — menandakan game kompetitif itu sudah semakin hampir untuk dilancarkan ke PlayStation dan Xbox.

Console release for VALORANT might be closer than actually expected. These strings were added to the files today:– "Connection to "PSN" has been lost."– "Connection to Xbox LIVE has been lost."— Shiina – Valorant News & Leaks (@ShiinaVLR) February 15, 2022

Bagaimana pula dengan Valorant versi mobile? Game tersebut telah diumumkan pada Jun tahun lalu, dan kita masih belum mendapat apa-apa perkembangan terbaharu sejak itu.
Sama-samalah kita nantikan sebarang pengumuman rasmi daripada Riot Games.


Steam Winter Sale Kini Bermula Sehingga 5 Januari

Acara tahunan yang dinantikan para gamer PC — Winter Sale di Steam kini kembali!
Jualan murah hujung tahun ini akan berlangsung dari 22 Disember 2022 hingga 5 Januari 2023.
Antara game dengan diskaun menarik yang kami rasakan patut untuk korang dapatkan adalah:
Elden Ring – RM139.30Ready Or Not – RM59.25Insurgency Sandstorm – RM39.50Trombone Champ – RM24Sea of Thieves – RM32.50It Takes Two – RM55.60Street Fighter V – RM11.25XCOM 2 – RM19Naraka: Bladepoint – RM32.50FIFA 23 – RM95.60Cities Skylines – RM20.70Human Fall Flat – RM11.70
Jadi, korang dah tebuk tabung belum? Nak angkat game mana ni?


Ubisoft Singapore Sedang Mengetuai Satu Projek Besar Di Console & PC

Satu projek besar sedang dalam pembangunan dan diketuai oleh studio Ubisoft yang berpangkalan di negara jiran itu.

Bercakap di Game Developers Conference, Olivier de Rotalier, Pengarah Urusan Ubisoft Singapore and Southeast Asia, telah mengumumkan studio mereka itu sedang mengetuai satu projek baru yang besar.
Sama ada mereka sedang menyambung francais yang telah ada kini atau sedang mewujudkan satu siri francais yang baru, ia masih lagi menjadi tanda tanya. Memetik kata-kata de Rotalier:

“We’ve been very happy to be involved in many titles. We’ve built two main expertise in Singapore: one in AAA games, the other in PC online with Ghost Recon: Phantoms.
We’ve built 10 AAA games in seven years. And now our studio is leading one of the biggest Ubisoft projects on console and PC.”

Studio Ubisoft Singapore, yang ditubuhkan pada tahun 2008 telah menyumbang kepada banyak pembangunan untuk penerbit game itu dalam banyak francais yang besar. Sumbangan paling besar studio Singapura itu adalah apabila mencipta pertarungan kapal laut dalam Assassin’s Creed 3, yang mana ia seterusnya menjadi asas kepada gameplay perkapalan dan pelayaran yang lebih luas dalam Assassin’s Creed 4: Black Flag dan Assassin’s Creed Rogue.

Dalam masa yang sama, Ubisoft juga telah mengumumkan bahawa mereka bakal membuka studio baru mereka di Filipina tidak lama lagi. Mereka bakal mengambil beberapa pekerja dari studio mereka di Singapura untuk dipindahkan ke studio baru mereka itu kelak.
Mereka merancang untuk memiliki 50 developers pada akhir tahun 2016 di studio baru itu, dan bakal menambah jumlah kepada 200 orang lagi pada masa akan datang.

Menurut de Rotalier lagi, pembukaan studio baru mereka di Filipina itu menandakan perkembangan baik industri gaming di rantau ini. Ia adalah sebuah rantau yang berkembang pesat dalam industri ini dan mempunyai populasi yang “muda” dan berkembang serta kreatif.
Memetik kata-kata beliau lagi:

“We have, in Singapore, a team with people from the Philippines who have grown in expertise with us. We’ve built a solid work relationship and trust with them, and that’s an important core for us to start a new studio.
Some of them will transfer to the Philippines to bring the Ubisoft knowhow, methodology, and knowledge to the studio … Leveraging the team in Singapore to train and groom the people in the [Philippines] is a key part of what we’re doing.
[Pengurus Studio, Chip Go] is already someone that worked in Singapore and will bring his knowledge of the group, company, and process. We want to expose [the developers] to our major AAA franchise … that’ll be the best way to expose them to the best standards of the industry and the best people to learn from. Also, [they can work] on the best technology that we have.”

Anda boleh baca pengumuman rasmi Ubisoft mengenai pembukaan studio baharu mereka di Filipina di sini.
Terima kasih, GameSpot.
JomBaca: Assassin’s Creed Mungkin Tidak Akan Dikeluarkan Setiap Tahun Lagi!


Fortnite Kini Adalah Raja Livestream Di PS4, Meninggalkan GTA V Dan CoD: WWII Jauh Di Belakang

Battle royale sememangnya trend gaming masakini!

Kami ada terbaca satu berita ini tentang Fortnite di Game Rant. Ia melaporkan bahawa Fortnite mendominasi senarai livestream yang sedang dilakukan di platform PS4.
Laporan tersebut menyatakan bahawa Fortnite sedang di-livestream oleh 5582 gamers – dan apa yang paling mengejutkan adalah dua game di belakangnya, dua game yang cukup popular, Grand Theft Auto V dan Call of Duty: WWII ketinggalan jauh. GTA V dan CoD: WWII masing-masing hanya mencatatkan 1154 dan 1028 livestream sahaja.
Sekiranya menggabungkan jumlah livestream dua game itu, 1154 + 1028 = 2182, jumlah livestream Fortnite masih lagi lebih daripada dua kali ganda!

Mendengarkan laporan ini, kami menyemaknya sendiri livestream yang sedang dilakukan di PS4 pada pagi ini. Sememangnya Fortnite adalah raja livestream di PS4 buat masa ini!
Semasa artikel ini ditulis, Seramai 3170 gamers melakukan livestream dalam Fortnite, 620 livestream dalam CoD: WWII dan 563 livestream dalam GTA V. Memang mengejutkan!

Kalau bilangan livestream masih belum cukup untuk meletakkan Fortnite sebagai raja masakini di PS4, laporan dari EGMNow juga adalah menarik. Menurut laporan ini, “Top Add-Ons” di PlayStation Store (rantau Amerika Utara) buat masa ini adalah matawang yang terdapat dalam Fortnite, iaitu V-Bucks – meninggalkan matawang-matawang lain dalam game CoD: WWII, Madden NFL 18 dan Rainbow Six Siege.

Mungkin ini adalah masanya untuk Epic Games mempertimbangkan untuk melancarkan secara rasmi Fortnite serta matawang dalam game ini ke PlayStation Store Asia. Pemain-pemain Asia pun nak shopping barangan kosmetik dalam Fortnite jugak!

PUBG kini bermaharaja lela di Steam, dengan rekod 3 juta pemain serentak – manakala Fortnite pula kini adalah raja di PS4. Lihatlah betapa trendingnya genre battle royale pada masakini, yang mendominasi dua platform gaming paling popular di atas muka bumi.
Maka, tidak hairanlah kalau game-game lain juga ingin mengeluarkan mode battle royale mereka sendiri – antaranya ialah Paladins: Battlegrounds.


Kerajaan Perak Akan Adakan Persidangan Industri Profesional Esport Pada Awal Mac Ini

Sebuah lagi acara gaming besar telah diumumkan yang bakal menggembirakan gamers di Perak khususnya, dan gamers dari seluruh Malaysia amnya.

Kerajaan Negeri Perak telah mengumumkan bahawa mereka sedang bekerjasama dengan Pusat Aspirasi Anak Perak (PASAK) bagi menganjurkan Persidangan Industri Profesional Esport pada 2 dan 3 Mac ini di Casuarina Convention Centre, Meru, Perak.
Menurut laporan Perak Today, menggunakan tema “EPIC 2019: More Than Gaming”, persidangan ini bakal membuka peluang dan ruang kepada rakyat negeri Perak terutamanya golongan belia agar melihat esports bukan hanya sebagai video game semata-mata.
“Esports bukan hanya sekadar permainan online sebaliknya ia mampu membuka peluang kerjaya dalan bidang-bidang tertentu,” kata Menteri Besar Perak, Datuk Seri Ahmad Faizal Azumu.
“Persidangan selama dua hari ini akan menghimpunkan ahli panel yang telah lama berkecimpung dalam esports disamping mengumpulkan permain-pemain industri berpengalaman.”
“Jadi persidangan ini akan terbahagi kepada tiga asas utama iaitu Pembangunan, Ekosistem dan Ekonomi yang meliputi hala-tuju, dasar dan penguatkuasaan, infrastruktur, pembangunan atlit serta impak perkembangan industri kepada belia di Perak,” katanya pada sidang media selepas Sidang Media Penganjuran EPIC 2019.

Beliau turut mendedahkan bahawa kerajaan negeri juga akan menganjurkan kejohanan esports peringkat Kinta bagi mencungkil bakat-bakat baru.
Game yang akan dipertandingkan dalam kejohanan tersebut ialah Dota 2, Mobile Legends, PUBG Mobile dan FIFA 19 serta menawarkan hadiah terkumpul sebanyak RM13,000.


Horizon Zero Dawn: Complete Edition Bakal Tiba Disember Nanti

Sesuai didapatkan oleh mereka yang masih belum lagi mencuba keluaran terbaik daripada developer Guerrilla Games.

Sony telah mengumumkan akan menerbitkan Horizon Zero Dawn: Complete Edition pada 5 Disember pada harga RM199 (Fizikal) dan RM 189 (Digital). Edisi ini akan mengandungi kandungan seperti yang berikut:

Horizon Zero Dawn
Horizon Zero Dawn: The Frozen Wilds
“The Art of Horizon Zero Dawn” digital art book
PlayStation 4 Theme
Carja Storm Ranger Outfit
Carja Mighty Bow
Carja Trader Pack
Banuk Trailblazer Outfit
Banuk Culling Bow
Banuk Traveller Pack
Nora Keeper Pack

Pada pendapat penulis, Horizon Zero Dawn: Complete Edition sememangnya sangat sesuai didapatkan bagi mereka yang masih belum mencuba keluaran yang cukup menarik daripada Guerrilla Games ini.
Masih ragu-ragu? Jom baca review Horizon Zero Dawn dari kami!


Robobeat: Game First-Person Shooter Tapi Tembak Ikut Rentak Muzik

Inilah game yang dicari selama ini oleh peminat game shooter dan pencinta muzik — game rhythm shooter, Robobeat! Pemain boleh pilih muzik yang macam mana untuk dimainkan, dan tembak ikut rentak tersebut. Kombo akan terjadi apabila pemain tembak tepat ikut rentak muzik yang dimainkan.
Robobeat bakal hadir ke PC pada 2023.


Destiny: Jom Berjaga Malam Demi Livestream The Taken King Ep. 1

Pengembaraan diteruskan…or berakhir? Semuanya terletak pada plan Bungie.
Seperti diannounce, sebentar lagi pada pukul 2am, Bungie akan berkongsi kisah DLC terbesar Destiny – The Taken King! Seperti yang kami katakan sebelum ini, banyak maklumat akan dibincangkan – dan Guardians sekalian pasti taknak ketinggalan. Jom berjaga malam wehhh…

Siaran langsung ini akan disiarkan di Twitch.TV Bungie dan seperti ditease sebelum ini, semua perbincangan akan tertumpu kepada peralihan kita dari Year 1 ke Year 2, apa akan terjadi dengan Tower serba baru, Character & Light Level baru dan pengembaraan seterusnya bagi kita semua di dalam Destiny.
Panel pakar yang dijanjikan adalah Executive Producer Mark Noseworthy (MN), Senior Design Lead, Tyson Green (TG) dan Cozmo (CM) yang akan bertanyakan soalan dari komuniti Destiny.
JomGaming.my akan mencatatkan observation dan first impression kami secara LIVE pada malam ini as it happens. Ulasan dan pemerhatian kami akan diupdate secara berterusan di page ini –  so you guys yang mahukan update livestream malam ini dengan flavour Malaya, teruskan menunjal butang F5/Refresh, OK?
+++WE’RE BACK!+++
OK, the hype is real! Chat macam gile..lol!
Tentatif Majlis malam ini: Destiny Year 2
Oyeahhh…sikit lagi!
OK, acara bermula. Teruskan membaca. Jom kita tengok apa plan Bungie untuk kita!
LIGHT LEVEL
1. Character Level tidak lagi bergantung kepada gear. Naikkan XP untuk naikkan Character Level korang. Levelcap sehingga 40.
2. Light Level kini boleh dinaikkan dengan semua item – Weapons dan Armor! Jangan dismantle barang-barang Legendary lagi. Lagi tinggi level item = lagi tinggi Light Level = lagi banyak damage potential character korang.
 3. Intellect, Discipline, Strength – akan menunjukkan tempoh cooldown Super, Bomb, Melee.
4. Bounties kini menjadi Questline Bounties – sama seperti yang diperkenalkan dalam HoW. Semua loot kini dipaparkan di di penghujung Questline.

5. Spark of Light – Sesiapa yang membeli TTK akan mendapat item ini di Postmaster. Boleh digunakan untuk boost character baru ke minimum Level 25 TTK, dan terus mula bermain TTK. Sape-sape nak start character baru?
6. Wajah character korang dapat dilihat di skrin Inventory. Weapon yang korang pakai di Tower boleh korang pilih.

SKODENG SPEAKER DENGAN KOLEKSI GHOST SHELLS
7. Ghost Shells – Dapatkan Ghost Shells di The Speaker. Ghost turut memberi Defense, Intellect/Discipline/Strength dan perks tersendiri – seperti ‘Highlight dan mark Spirit Bloom berdekatan’. Cloak, Bond & Mark di The Speaker kini ada perk-perk tersendiri!

TERMINAL KIOSKS SIMPANAN EMBLEMS, SHADERS, SHIPS
8. Emblems, Shaders, Ships kini diletakkan di dalam Terminal Kiosks sekitar Tower. Koleksi emblem korang yang sudah dan belum terkumpul boleh dijumpai di dalam kiosk-kiosk sebegini. Kelihatan seperti galeri koleksi Emblem: Gotta Catch’Em All!

FACTIONS KU, FACTIONS MU JUA
9. Pledge Allegiance kepada Faction dengan membeli Faction Badge. Reputation Faction akan dibawa dari Year 1.

10. Armor faction turut ada perks Defense against Elementals – Solar Armor! Armor kini benar-benar valuable dan berguna untuk banyak mode seperti Nightfall dengan Elemental damage modifier yang berlainan tiap minggu.

11. Gunakan Materials untuk naikkan Faction Reputation dengan membeli Donations! Faction juga ada Quests mengikut rank korang dalam Faction. Higher chance dapat Shaders, Emblems Faction. Loot drops Faction kini mengambilkira loot/item yang korang dah ada – dan dropkan loot/item berlainan.

CRUCIBLE STUFF
12. Lord Shaxx ada Questlines untuk korang – menjanjikan loot/item di penghujung Questline! Weekly Bounties kini boleh diambil di Vendor. Complete kesemua 5 Bounties untuk dapatkan ‘Unknown Rewards’!

13. Korang juga boleh membeli Ghost Shells!

14. Dismantle Legendary Items untuk dapatkan Legendary Marks. Crucible/Vanguard Marks – Limit dalam Inventory masih 200 Marks, tapi tiada limit Marks dikutip setiap minggu.
15. Weekly Bounties juga terdapat di Crucible Quartermaster! Bounties spesifik kepada weapon archetype!
EXOTIC BLUEPRINT TERMINAL
16. Exotic Blueprint Terminal – simpanan Exotic; boleh duplicate Exotic korang kat Terminal ini untuk character korang yang lain.

17. Perk Exotic kini diupgrade contohnya Suros Regime dapat perk untuk tembak lebih laju! Perk Exotic utama diletak pada slot perk pertama, senang untuk diupgrade dan dinikmati!

18. Versi Exotic diupgrade akan dibawa ke Year 2. Bilangan Exotic Year 1 yang akan dibawa ke Year 2 still limited, akan diupdate regularly. Banyaknya Year 2 Exotic Blueprints!

VENDORS DI TOWER MAKIN SADO!
19. Cryptarch – Rahool jual Legendary Engrams yang boleh dibeli dengan Legendary Marks.
20. Gunsmith – Test Weapons Bounties untuk naikkan Reputation Gunsmith untuk dapatkan Armsday Order – order weapon tersebut dan ianya akan dihantar kepada korang hari Rabu berikutnya. Setiap minggu ada Armsday Order berbeza untuk macam-macam weapons!

21. Year 2 Legendary & Exotic boleh diascend dengan Infusion – mengorbankan weapon-weapon Legendary lain.Isu weapon berlambak dikurangkan begini!

VAULT SPACE! VAULT. SPACE. YES! ULANG LAGI – VAULT SPACE.
22. Vault space – Ruang vault ditambah 2x ganda!! Tabs Weapons, Armors & General boleh ditoggle dalam vault space!

 23. Character-character panel experts kita menampilkan Dance emote baru! Gile funky!
+++TAMAT+++
Fuhh, nampaknya itu sahaja dari Bungie kali ini! Biar kami update artikel ini dengan screenshots berkenaan! So, apa pendapat korang? Apa yang paling best pasal livestream ini? Apa yang korang tak suka? Share kat kotak komen kat bawah!


Menguatkan Lagi Khabar Angin Black Ops 4, Activision Sahkan Call Of Duty 2018 Dibangunkan Oleh Treyarch

Activision mengesahkan bahawa pada tahun ini, game Call of Duty akan dibangunkan oleh Treyarch, pencipta yang terkenal dengan siri Black Ops.
Activision tidak berkongsi banyak maklumat untuk game Call of Duty tahun ini. Tapi khabar angin mengatakan ia akan menyambung siri Black Ops.
Pengesahan yang mengatakan Treyarch akan menghasilkan game Call of Duty 2018 hadir selepas satu laporan yang mengatakan Black Ops 4 ialah nama untuk game Call of Duty tahun ini. Menurut laporan itu, ia akan mempunyai kurang elemen sains fiksyen dan futuristik.

Game terbaru Call of Duty tidak akan diumumkan sehingga musim bunga, selalunya pada bulan April dan Mei di mana persidangan E3 dijalankan. Jadi kita perlu menunggu buat sementara waktu sehingga mereka mengeluarkan maklumat yang lebih spesifik.
Treyarch juga ialah pencipta kepada mode Zombies, jadi tidak hairanlah jika game COD terbaru kali ini akan ada mode tersebut.
Ia juga bukanlah satu kejutan Treyarch akan menghasilkan game Call of Duty terbaru tahun ini. Call of Duty: Black Ops III dikeluarkan pada tahun 2015. Jadi, melihat kepada kitaran pembangunan selama tiga tahun untuk game Call of Duty, sudah dijangka Treyarch akan menghasilkannya pada tahun ini.
Kitaran pembangunan game Call of Duty berputar di antara tiga buah syarikat, Treyarch, Infinity Ward dan Sledgehammer.


Pembangunan Sekuel Horizon Zero Dawn Mungkin Telah Disahkan Oleh Guerrilla Games

Horizon Zero dilancarkan pada awal tahun 2017, dan sejak itu, ramai pemainnya mahukan sekuel kepada game open-world RPG yang mendapat pujian ramai itu.
Terbaru, satu laporan nampaknya telah mengarahkan kepada kemungkinan Guerrilla Games sedang dalam pembangunan untuk sekuel kepada Horizon Zero Dawn.
Guerrilla Games telah mengiklankan beberapa jawatan baru yang mereka sedang cari pada ketika ini untuk mengisi studio mereka itu. Antara posisi yang diiklankan ialah ‘Technical Vegetation Artist’ — yang mana deskripsi yang dinyatakan ialah “dalam Guerrilla, kami mempunyai empat pasukan yang berdedikasi untuk mencipta persekitaran Horizon yang menakjubkan”.
Posisi tersebut mengkehendaki seseorang yang berpengalaman mencipta alam semula jadi dan aset tumbuh-tumbuhan. Seperti yang kita ketahui, alam semula jadi dan tumbuh-tumbuhan merupakan elemen yang penting dalam game pertama Horizon Zero Dawn.
Selain posisi ini, Guerrilla juga mencari beberapa animator, programmer, dan penerbit, tapi posisi-posisi ini tidak ada menyebutkan sebarang kata kunci “Horizon”. Studio itu telah mengiklankan 15 posisi sejak dua minggu lalu.
Semestinya, pencarian posisi ini tidaklah mengesahkan secara langsung bahawa Guerrilla sedang membangunkan sekuel kepada game eksklusif PS4 itu, namun beberapa bukti seperti yang dinyatakan di atas, serta sambutan hangat yang diterima semasa game pertama Horizon Zero Dawn, pastinya mereka sedang merancang sesuatu di belakang tabir.
Terima kasih, GamesRadar.


God of War: Latar Belakang Baru Di Mesir Pernah Dipertimbangkan

Kratos berlatarbelakangkan piramid dan padang pasir? Ia hampir berlaku!

Selain Kratos yang berjambang, mempunyai anak lelaki, dan camera angle yang berlainan – tema yang telah digunakan dalam God of War terbaru ini juga amat mengejutkan para gamers. Seperti yang dapat dilihat dalam gameplay trailer-nya, ia bakal menggunakan tema mitologi Norse – dengan dewa-dewa terkenal seperti Thor dan Odin akan ditampilkan.
Menurut Eurogamer, pengarah kreatif Santa Monica, Cory Barlog mengatakan semasa di awal pembangunan, beberapa developer mereka lebih sukakan mitologi Mesir untuk dijadikan tema dalam God of War.
“Mitologi Mesir adalah tema yang dipilih oleh satu setengah daripada pasukan kami. Mereka semua mempunyai alasan yang kukuh. Saya fikir, bagi saya, semasa saya melihat kedua-duanya, mitologi Mesir adalah berkisar tentang firaun-firaun sebagai jelmaan tuhan di muka bumi dan ia banyak berkaitan tentang ketamadunan – maka, ia kurang terpencil, kurang ketandusan. Saya berpendapat, kali ini, kami benar-benar mahu fokus kepada Kratos,” kata Barlog.

Buat masa ini, kita masih belum dapat menyaksikan penampilan dewa-dewa seperti Thor dan Loki, disebabkan gameplay yang hanya mendedahkan hubungan Kratos dengan anaknya sahaja. Namun, ia telah disahkan bahawa pertarungan boss masih lagi menjadi keutamaan dalam God of War.
“Saya fikir “(elemen) memukau” itu ada dalam DNA kami. Saya sengaja tidak masukkan elemen ini dalam demo ini kerana saya tahu kami memang berupaya melakukannya dengan baik. Kami perlu berdiri sedikit di belakang dan tunjukkan kepada orang bagaimana kami telah mengubah game ini. Namun, masih terdapat ciri-ciri David vs Goliath. Pertarungan troll itu hanyalah versi kecil dengan apa yang bakal kami sajikan,” tambah Barlog lagi.
JomBaca: God of War Akan Datang Adalah Sekuel God of War III – Tidak Tampilkan Map Open World


Peminat Tak Puas Hati Dengan Logo Baharu Street Fighter 6

Komuniti game fighting telah meraikan satu berita yang baik semalam, iaitu pengumuman Street Fighter 6 kini dalam pembangunan oleh Capcom.
Tidak banyak yang didedahkan setakat ini, selain hanya satu teaser trailer sinematik pendek, pemberitahuan yang butiran lanjut akan dikongsikan dalam beberapa bulan mendatang, serta memperlihatkan logo baharu game tersebut.
Logo Street Fighter 6 telah mendapat perhatian peminat tegar francais ini, dan mereka nampaknya kurang gembira dengannya. Rekaan yang terlalu ringkas dan minimalis, meninggalkan rekaan ikonik logo Street Fighter yang selama ini kelihatan amat menyala dan garang — membuatkan para peminat mempersoalkan keputusan Capcom memilih logo tersebut.

The new logo for Street Fighter 6 looks terrible. So painfully bland and boring. @CapcomUSA_ , say it ain’t so. pic.twitter.com/Fkrmind0jr— Mike0 (@Mike0) February 21, 2022

 A Capcom revelou um teaser e o logotipo do Street Fighter 6. Fiz uma comparação com os logotipos anteriores. from brasil

Ada yang berseloroh mengatakan logo tersebut hanya direka oleh pelajar yang baru sahaja menamatkan pengajian.

The new Street Fighter 6 logo could legitimately be made by a freshman design student.— Kwern 🎙 VTUBER (for now) (@KwernTV) February 22, 2022

Ada juga yang yakin, selepas melihat kemarahan para peminat ini, Capcom mungkin bakal hadir dengan logo baharu berlainan tidak lama lagi.

guarantee the next time we see Street Fighter 6 it will have an entirely different logo lmfao— Zenilant (@zenilant) February 21, 2022

Bahkan, ada juga yang sudah mula mengubahsuai logo rasmi itu untuk kelihatan lebih garang.

 I redesigned the Street Fighter logo to give it some personality! from StreetFighter

Apa pandangan korang tentang logo Street Fighter 6 ini? Okay-okay saja atau perlu diubahsuai?


Trailer Terbaru Marvel’s Spider-Man Paparkan Open-World Luas, Berayun Penuh Bebas Di Bandar New York

Hilangkan stress dengan ayun dari satu bangunan ke satu bangunan.

Marvel’s Spider-Man akan dilancarkan kurang dari sebulan lagi. Terbaru, Insomniac Games telah mengeluarkan satu lagi trailer yang memaparkan kepada kita bagaimana luasnya open-world yang akan disajikan dalam game ini nanti.
Korang boleh saksikan trailer ini di bawah, yang mana memperlihatkan lelaki lelabah ini berayun di bermacam bangunan bandar New York, serta menumpaskan pelbagai musuh di persekitarannya.
Jom layan:

Marvel’s Spider-Man akan dilancarkan secara eksklusif di PS4 pada 7 September.


Season Pass Untuk Star Wars Battlefront Kini Percuma Untuk Korang Dapatkan Di PS4, PC Dan Xbox One Sekarang!

Bergembiralah wahai semua pemilik Star Wars Battlefront!

Bagi korang yang memiliki Star Wars Battlefront tetapi tidak pernah bermain mana-mana DLC berbayar sebelum ini kerana ketiadaan Season Pass, korang usah bimbang lagi. Buat masa ini, EA sedang memberikan Season Pass secara percuma untuk korang dapatkan di PS4, PC dan Xbox One.
Walau bagaimanapun, untuk pemain Xbox One, Xbox Live Gold diperlukan untuk korang dapatkan Season Pass ini secara percuma. Manakala, untuk pemain PS4 dan PC, semua pemain boleh mendapatkannya secara percuma.
Korang boleh dapatkan Season Pass untuk Star Wars Battlefront ini untuk PS4 di sini, PC di sini dan Xbox One di sini.

Semasa artikel ini ditulis, ia belum diketahui lagi sama ada Season Pass ini akan kekal percuma atau hanya dalam masa terhad. JomGaming akan mengemaskini artikel ini sekiranya terdapat maklumat baru mengenai perkara ini.
Sama ada ia kekal atau dalam masa terhad, usah korang berlengah lagi! Dapatkan Season Pass untuk Star Wars Battlefront sekarang!


Xbox One S Bersaiz 2TB Akan Dilancarkan 2 Ogos!

Konsol yang 40% lebih compact, Xbox One S akan menemui para peminat 2 minggu lagi!
https://www.youtube.com/watch?v=rm60PyKdFUo
Microsoft secara rasminya telah mengumumkan bahawa Xbox One S akan dilancarkan pada 2 Ogos 2016, dengan harga USD399 (~RM1590).
Pada tarikh pelancaran, konsol ini hanya akan menampilkan saiz 2TB sahaja, yang mana saiz 1TB dan 500GB akan dibawakan pada tarikh yang belum diumumkan lagi.
Microsoft juga akan melancarkan controller Xbox One terbaru, versi yang dikemaskini pada tarikh yang sama (satu controller ini akan didatangkan bersama dengan Xbox One S), yang mana ia tampil dengan grip yang bertekstur dan sokongan Bluetooth. Sekiranya anda ingin membeli controller yang baru ini sahaja secara berasingan, harga yang ditawarkan adalah USD59.99 (~RM239).

Dalam satu kenyataan media yang dikeluarkan, Microsoft mengatakan bahawa Xbox One sebagai “konsol yang pertama dan satu-satunya yang membenarkan anda menonton filem-filem Blu-ray dan stream video yang memukau dalam 4K Ultra HD dengan High-Dynamic Range (HDR)”.
Microsoft turut menyatakan, sekiranya para pembeli pre-order konsol ini sekarang, ia akan tiba di depan pintu anda pada hari sama ia mula dijual di kedai-kedai.
Anda boleh dapatkan maklumat lebih lanjut mengenai Xbox One S di sini, dan kalau anda nak tengok berapa kecilkah konsol ini jika dibandingkan dengan Xbox One versi kini, anda boleh klik di sini.


FIFA Online 3: Liga Cyber Malaysia – 10 Cyber Cafe Akan Hantar 4 Wakil Terbaik Mereka

10 cyber cafe terkemuka negara akan menghantar 4 wakil FIFA Online 3 mereka untuk berentap.

Jumaat ini, Liga Cyber Malaysia akan bermula – sebuah pertandingan antara cyber cafe dalam FIFA Online 3 yang pertama diadakan di Malaysia. 10 cyber cafe akan menaja 4 pemain untuk mencari pemain terbaik di Malaysia.
Berikut adalah 10 cyber cafe yang menyertai Liga Cyber ini:

Orange ESports
Mineski-X
Redsea Internet Café
Happy Green Esports
FTZ Asia.net
Gift Internet Cafe
Bizztech Computer
CybeRia
Ants Esports
OMG! Cybercafé Alor Setar

Pertandingan ini bakal menampilkan pemain-pemain handalan FIFA Online 3, antaranya ‘P3rlisTeAmJr’, JohnMalaya, Kent ‘RBxArroyos’ Liaw, Vin ‘EMaster.Vin’ Chew, ‘Favlain’, dan ‘Sekaiichi’.
Tidak ketinggalan, pemain-pemain dari siri FIFA juga bakal menyertai Liga Cyber ini – iaitu dua pemain dari Kickers (Shige & Abul) dan dua pemain dari Team INFINITE (Aramis & Armanis). Keempat-empat mereka ini akan mewakili cyber cafe Mineski-X.
Kesemua perlawanan ini akan diadakan pada setiap hari Jumaat, 8 malam. Perlawanan-perlawanan tersebut akan di-livestream ke laman Facebook cyber cafe masing-masing.
Berikut adalah hadiah yang menjadi rebutan para pemain ini:

Untuk maklumat lanjut mengenai pertandingan ini, anda boleh layari laman web rasmi Liga Cyber.


Tiada Siapa Yang Faham Apabila Hideo Kojima Jelaskan Tentang Death Stranding Buat Kali Pertama Kepada Pasukannya

Pasukan studio ini pernah bingung tentang Death Stranding, sama seperti kita semua sekarang.

Kita semua tahu bahawa Hideo Kojima merupakan seorang insan yang mempunyai visi dan daya kreativiti yang sangat tinggi. Melalui apa yang kita telah lihat dalam beberapa video untuk game terbaru beliau, Death Stranding, kita masih lagi tidak dapat mengagak apakah game ini akan sajikan kepada kita nanti.
Bercakap semasa sesi soal jawab E3 Coliseum, Kojima mendedahkan apabila beliau pertama kali membentangkan inspirasi cinematic untuk game ini, tiada siapa yang faham tentang apa yang beliau ingin lakukan.
“Setiap kali saya fikirkan satu perancangan, saya jelaskan apa yang saya fikirkan tentang sistem game ini,” Kojima bercakap melalui penterjemah. “Orang yang pertama saya jelaskan ini adalah kepada pasukan saya. Untuk Death Stranding, saya mula jelaskan pada setahun yang lalu kepada pasukan tentang apa yang saya mahu bikin. Tiada siapa yang faham! Sebab saya cuba untuk mencipta sesuatu baru dan lain. Jadi bagi saya, saya rasakan jika orang menentang kamu, maka kamu berada di landasan yang betul. Itu adalah bagaimana saya cipta game.”

“Apabila kamu sedang melakukan sesuatu baru, walaupun jika orang menentang kamu, itu adalah pasukan kamu. Saya perlukan pasukan saya memahaminya. Jadi setiap hari saya akan jelaskan dan pindahkan apa yang saya mahu cipta. Dan sedang kita bergerak ke depan dan lakukan eksperimen berbeza, sedikit demi sedikit pasukan ini mula faham apa yang saya mahu cipta. Sekarang ini apa yang saya mahu capai kini telah ada dan berjalan lancar. Tapi pasukan saya, semua berkata, “kami adalah genius!” Tapi saya katakan, “Tidak, tidak, tidak, saya yang fikirkan ini!””

Death Stranding masih lagi belum ada tarikh pelancaran. Game ini akan dilancarkan eksklusif untuk PS4.
JomBaca: Hideo Kojima Tentang Death Stranding: “Pembikinan Game Sama Sahaja Seperti Proses Membuat Filem”


Acer Perbaharui Laptop Gaming Nitro 5 Mereka Dengan AMD Ryzen™ Mobile – Laptop Gaming Mampu Milik?

Laptop gaming semakin mampu milik dengan AMD!

Acer telah mengumumkan beberapa produk baru mereka di CES 2018. Salah satu daripadanya adalah laptop gaming Nitro 5 yang telah diumumkan pada tahun lepas bagi gamers kasual!

Bagi 2018, Acer telah memperbaharui pilihan perkakasan Nitro 5 dengan menggunakan processor AMD Ryzen™ Mobile yang dibina untuk gaming, content-creation dan multitasking. Di samping itu, Nitro 5 juga dilengkapi dengan GPU AMD Radeon™ RX560 untuk rendering yang lebih laju, pencahayaan dan tekstur yang lebih padu untuk pengalaman gaming yang menyeronokkan!

Nitro 5 menawarkan skrin HD IPS bersaiz 15.6 inci, dengan 32GB DDR4 RAM dan 512GB SSD. Walaupun dari segi rekabentuk ianya menyerupai rekaan tahun lepas, Nitro 5 versi 2018 akan hadir dengan permukaan bertekstur di bahagian atas dan kawasan keyboard.

Nitro 5 2018 diumumkan pada harga bermula dari USD799 (~RM3194). Nitro 5 akan mula dijual di US pada bulan April, dan mungkin akan hadir ke pasaran Malaysia tidak lama selepas itu. Apa lagi, berminat? Mulalah menabung.


Call of Duty: Infinite Warfare – Trailer Gameplay Dari Story/Campaign Mode Akan Ke E3!

Nampaknya Activision sudah pun mengumumkan slot bagi Call Of Duty: Infinate Warfare pada E3 nanti.

Gameplay bagi Call Of Duty: Infinate Warfare akan melakukan debut pertama mereka di E3 2016 minggu depan. Gameplay yang pertama bagi Infinite Warfare dan juga Modern Warfare Remastered akan di tunjukkan buat pertama kalinya pada E3 2016 nanti.

Kami jangkakan bahawa gameplay yang bakal ditunjukkan nanti adalah dari story campaign. Ini kerana, Activision telah mengumumkan bahawa gameplay Multiplayer untuk Call Of Duty: Infinate Warfare akan mereka tunjukkan buat pertama kali di acara Call of Duty XP pada September nanti.
JomBaca: Apa Yang Best Sekitar E3 – Jadual Press Conference, Berita Dan Rumors Yang Bertiup!


Filem Knights Of The Old Republic Dilaporkan Sedang Ditulis, Skrip Dah “Hampir Siap”

Game yang dibangunkan BioWare, Knights Of The Old Republic boleh dikatakan antara game Star Wars terbaik yang pernah dihasilkan. Kini, game ini dikatakan bakal diadaptasikan ke layar perak.

Menurut laporan Buzzfeed, Lucasfilm sedang dalam usaha membawakan Knights Of The Old Republic menjadi filem, dengan Laeta Kalogridis (Alita: Battle Angel) menulis lakon layar atau skrip. Laporan ini mengatakan yang skrip tersebut “hampir disiapkan”, yang mana ia bakal menjadi filem pertama dalam trilogi filem KOTOR.
KOTOR dilancarkan pada tahun 2003, dan berlatarkan beribu tahun sebelum apa yang berlaku dalam filem-filem Star Wars (Skywalker Saga). Ia membawakan perseteruan antara Republic dengan kuasa Sith, yang diketuai oleh Darth Malak.
Sama ada filem adaptasi ini benar-benar bakal menjadi kenyataan atau hanya satu lagi filem yang akan dibatalkan, sama-samalah kita nantikan.


EVO 2017: World Cup Fighting Games Kembali! Jom Kunci Tarikh Dan Jam Untuk Layan Stream!

Seperti dilaporkan sebelum ini, berikut adalah 8 fighting game yang akan dipertandingkan di EVO 2017:

Street Fighter V
Tekken 7
Super Smash Bros. Melee
Super Smash Bros. for Wii U
BlazBlue: Central Fiction
Guilty Gear Xrd REV 2
The King of Fighters XIV
Injustice 2

Berikut adalah jadual bagi acara yang akan berlangsung di Las Vegas, AS pada 15 – 17 Julai dengan waktu Malaysia.
15 Julai, 1 pagi – 2 petang Sabtu (10 pagi – 11 malam waktu US)
Peringkat kelayakan bagi Street Fighter V, Super Smash Bros Melee, Super Smash Bros for WiiU, Tekken 7, Guilty Gear Xrd: Rev2, Injustice 2, King Of Fighters XIV.
16 Julai, 1 pagi – 2 petang Ahad (10 pagi – 11 malam waktu US
Peringkat kelayakan bagi Street Fighter V, Super Smash Bros Melee, Super Smash Bros for WiiU, BlazBlue-Central Fiction, Guilty Gear Xrd: Rev2, Injustice 2, Ultimate Marvel vs Capcom 3.
16 – 17 Julai, 11 malam Ahad – 10 pagi Isnin (7.45 pagi – 7 malam waktu US)
Peringkat grand finals bagi acara-acara berikut:

16 Julai, 11 malam Ahad – Ultimate Marvel vs. Capcom 3
17 Julai, 1 pagi Isnin – BlazBlue-Central Fiction
17 Julai, 3.30 pagi Isnin – Tekken 7
17 Julai, 6 pagi Isnin – Super Smash Bros. for Wii U
17 Julai, 10 pagi Isnin – Street Fighter V

Ini adalah jadual utama yang dikeluarkan oleh pihak penganjur serta senarai saluran Twitch yang berkaitan. Sila rujuk waktu Malaysia sebagai panduan waktu stream setiap peringkat:

Di samping itu, terdapat fighting game anime lain yang dipertandingkan selain acara-acara utama. Saluran stream juga disenaraikan.

Bukan itu sahaja, stream bagi Dragonball FighterZ turut dijadualkan. Korang boleh ikuti jadual dan saluran livestream di sini:

Satu hujung minggu yang sarat dengan aksi sepak-terajang. Penulis terpaksa ambil cuti la nampak gayanya kalau nak tengok Grand Finals pagi Isnin tu! GG!
*Artikel ini akan dikemaskini sekiranya terdapat stream lain yang menampilkan game-game selain di stream utama.


Guna Kad Kredit Syarikat Belanja USD1 Juta Dalam Game Mobile! Tergoda Sangat Kot!

Seorang lelaki 45 tahun, Kevin Co daripada Sacramento, California baru-baru ini mengaku bersalah kerana menggunakan kad kredit syarikat dan menggelapkan USD4.8 juta!

USD1 juta daripada wang tersebut kemudiannya dibelanjakan untuk Game of War – mobile game yang menjadi glemer kerana iklan yang dilakonkan oleh Kate Upton.

Game ini mengumpulkan sejumlah USD1.6 juta keuntungan sehari, tetapi Co berjaya membelanjakan jumlah yang hampir sama seorang diri!
Selain daripada game, Co turut membelanjakan dana tersebut bagi kereta mahal, pembedahan plastik, keahlian eksklusif kelab golf di Whitney Oaks Gold Club di Rocklin, California, perabot rumah, dan tiket musim ke perlawanan San Francisco 49ers dan Sacramento Kings! Kesemua maklumat ini ada di dalam perjanjian rayuan beliau yang boleh korang baca di Ars Technica.
Co mengaku bersalah kerana menggelapkan dana syarikat selama tujuh tahun. Beliau akan mula menjalani hukuman Mei tahun hadapan.


Star Wars: Battlefront 2 Akan Mula Masukkan Alkisah Clone Wars

Akhirnya alkisah Clone Wars diabadikan dalam game Star Wars!

Di EA Play sebentar tadi, EA telah mendedahkan pembangunan seterusnya yang akan membawa Star Wars: Battlefront 2 ke kancah Clone Wars.

Map Geonosis akan disertakan, dan hero-hero tambahan seperti Obi-Wan Kenobi, Anakin Skywalker, Count Dooku, dan  General Grievous akan turut dimasukkan.


GTA V Kini Adalah Video Game Ketiga Paling Laris Dalam Sejarah, Cecah 85 Juta Unit Jualan

Sekiranya semua pemilik Grand Theft Auto V dikumpulkan dan dijadikan sebuah negara, ia akan melebihi populasi negara Jerman.

Dalam laporan suku kedua untuk tahun fiskal 2018, menerusi laporan VG247, Take-Two, penerbit video game Grand Theft Auto V telah mengumumkan bahawa game tersebut telah mencecah 85 juta unit jualan, sejak ia dilancarkan pada September 2013.
Jualan ini merangkumi kesemua lima platform yang telah dilancarkan, iaitu di PS3, Xbox 360, PS4, Xbox One dan PC. GTA V dilancarkan di PS3 dan Xbox 360 pada tahun 2013, di PS4 dan Xbox One pada 2014 dan di PC pada 2015.
Jualan ini juga telah meningkat sebanyak 5 juta unit daripada laporan yang dikeluarkan pada Mei 2017 lalu – yang mana pada masa itu telah diumumkan bahawa GTA V telah terjual sebanyak 80 juta unit.
Hasil jualan sebanyak 85 juta unit ini sekaligus telah mengesahkan bahawa GTA V adalah game ketiga paling laris pernah dicatat dalam sejarah panjang video game di dunia – yang mana ia baru sahaja memotong kedudukan Wii Sports. Wii Sports kini telah ditolak ke tangga ke-4 dengan jualan sebanyak 81 juta unit.
Dua tangga teratas yang masih lagi gah sebagai game paling laris adalah Tetris yang berada di tangga pertama dengan 170 juta unit jualan, dan Minecraft yang berada di kedudukan kedua dengan jualan sebanyak 122 juta unit jualan.
Menurut laporan terbaru daripada Take-Two itu lagi, GTA V juga kini adalah game paling laris dalam sejarah video game Amerika Syarikat, dari segi kedua-dua penghasilan (revenue) dan unit jualan, di kedua-dua unit digital dan unit fizikal.

Dengan Rockstar yang masih aktif membawakan kandungan dan kemaskini terbaru untuk GTA V, seperti Transform Races, mampukah game ini menghampiri atau mungkin memotong pula kedudukan Minecraft sebagai game paling laris dalam sejarah video game dunia? Apa pendapat korang?
JomBaca: Rockstar Beri 3 Sebab Mengapa GTA V Tidak Akan Mendapat Kandungan Single-Player Lagi


CDPR: Cyberpunk 2077 Dilancarkan Selewatnya 2021 Dan Takkan Eksklusif Di Epic Game Store

CD Projekt Red akhirnya bersuara tentang pelancaran Cyberpunk 2077. Masih berahsia tentang projek game kedua – The Witcher 4 mungkin?
Menurut Donata Popławska, salah seorang forum moderator CDPR menulis dalam Bahasa Polish: “Mengenai strategi CDPR Capital Group 2016-2021, Plan CDPR untuk melancarkan dua AAA game masih tidak berubah. Walaubagaimanapun, kami sedang fokus untuk produksi dan promosi Cyberpunk 2077 dan tidak akan memberi apa-apa komen untuk projek yang lain.”
Berdasarkan kenyataan Donata Poplawska, CDPR sedang berusaha untuk melancar Cyberpunk 2077 pada atau sebelum tahun 2021. Mengenai AAA game yang belum diumumkan, CDPR masih berdiam diri buat masa sekarang apabila ditanya samada ia adalah game dari alam Witcher atau siri yang baru.

Pada masa yang sama, wakil komuniti global CDPR, Marcin Mormot menerusi akaun Twitternya berkata: “Kami sedang berusaha untuk Cyberpunk 2077 dimainkan seramai yang boleh di platfom pilihan peribadi.” apabila ditanya adakah Cyberpunk 2077 adalah Epic Game eksklusif oleh seorang penguna Twitter.

Our goal is to make Cyberpunk 2077 available to as many gamers as possible on their platform of choice. https://t.co/AHSEGPwx3y
— Marcin Momot (@Marcin360) March 21, 2019
Ini bukan kali pertama CDPR melancarkan game mereka di platfom PC yang lain seperti Steam dan Origin meskipun GOG.com milik mereka. Tidak mustahil Cyberpunk 2077 boleh dimainkan di Nintendo Switch juga.


MGS5: Jom Start Skim Cepat Kaya Big Boss!

Buat duit atau GMP dalam MGS 5 takde la susah sangat, kalau korang sanggup keje lebih sket. Then korang boleh cepat-cepat upgrade Mother Base, senjata dan pelbagai alatan yang tersedia supaya korang akan lebih enjoy jadi Big Boss. Jom tengok macamana korang boleh dapat duit dengan pantas. Apa pon, 25 persen komisyen untuk JomGaming hokei?!
Dapatkan Rank-S untuk Story Missions
Codename gua anak ayam je. Ganas bukan?
Nak tau kenapa berbaloi dapatkan Rank-S dalam story mission? Sebabnya korang akan dapat extra 20% GMP bonus. Biasanya Rank-S boleh dicapai dalam percubaan ke dua/tiga. Ia tidaklah susah sangat sebab korang hanya perlu fokus pada objektif dan selesaikan misi tersebut dengan pantas dan tidak disedari musuh.
Antara tips yang kami boleh bagi ialah gunakan checkpoint untuk re-try part yang terkantoi atau tak cukup pantas. Gunakan segala alatan yang disediakan secara kreatif, kadangkala korang tak sangka ia boleh digunakan untuk keadaan tertentu. Disamping itu, ingat jalan yang paling efisyen dan selamat. Biasanya selepas percubaan pertama, korang dah boleh bajet mana jalan paling bagus.
Dan kalau korang rasa lebih elitis, korang boleh disable-kan Reflex Mode, buat headshot jarak jauh dan interrogate musuh untuk extra point dan info untuk Diamonds.
Buat Side Ops
Serius, Big Boss pun tak faham sama lu.
Kalau korang tak buat ni memang korang rugi. Buat Side Ops ni bukan saja bagi extra GMP, kadang-kadang korang akan dapat geng yang terbaek untuk dimasukkan dalam Mother Base. Ada 150 Side Ops dalam The Phantom Pain, so jangan la berdolak-dalih kalau rasa tak cukup duit tuh hokei!
Apa-apa pon, pastikan korang habis selongkar map Side Ops sebelum menyelesaikan misi tersebut kerana Side Ops tidak boleh direpeat seperti Mission Ops. So, usha la semua bilik-bilik kalau ada materials dan Diamonds yang tercicir.
Hantar Geng dalam Combat Deployments
Guys, macho sikit, diorang nak amik gambo nih!
Jangan korang je yang wat keje, suruh jugak geng-geng korang tu wat keje. Mana boleh bagi chance! Hantar mereka buat mission-mission yang mudah dulu. Buat permulaan, hantar dua untuk setiap misi dan tambah bila korang dah upgrade FOB nanti.
Namun begitu, ada risiko pegi wat combat missions ni. Geng-geng korang ni boleh mati semasa buat misi. Oleh itu, try elak hantar pada misi yang mempunyai peluang kejayaan yang rendah. Hantar pon yang pro-pro, jangan lak hantar askar yang blur selenga pegi buat misi okei?
Kumpul Sebanyak Diamonds Yang Boleh
Duk diam-diam, nak selfie nih! Smile!
Dah banyak kali penulis tulis, kutip Diamond tuh! Walaupun nampak remeh, tapi dalam setiap misi pasti akan ada Diamond yang tersembunyi. Jangan lepaskan peluang top-up Diamond ni untuk GMP anda.
Itu saja tip dari JomGaming untuk anda setakat ini related dengan MGS 5. Selamat enjoy the game, Big Boss sekalian! 😀


Disney Bakal Lancarkan Set-Top Box – Bermain Game-Game Disney Dan Stream Media

Sebuah set-top box yang disasarkan untuk golongan kanak-kanak dan ibu bapa.
Sumber: IGN
Disney mengumumkan bakal melancarkan sebuah set-top box terbaru yang bakal membenarkan pengguna melakukan streaming media dan bermain game-game Android yang terdapat dalam dunia Disney. Bakal dipanggil dengan nama Disney Kids TV, ia dijangka akan dikeluarkan pada tahun 2017.
3 tema bakal ditampilkan dalam sistem ini semasa pelancaran, iaitu Frozen, The Avengers dan Disney Kids. Ia bakal membawakan filem-filem, rancangan televisyen dan game. Selain itu, ia turut dilaporkan berupaya memuatturun apa sahaja yang terdapat di Google Play Store. Lebih menarik, ia juga menyokong resolusi 4K.

Set-top box ini akan dijual dengan harga USD99 (~RM442). Sebuah controller berjenama Disney turut dijual secara berasingan dengan harga USD39 (~RM174). Walau bagaimanapun, controller ini dikatakan tidak wajib dibeli untuk bermain game di sistem ini kerana mana-mana controller yang memiliki Bluetooth boleh digunakan.


Apex Legends: Battle Pass Dan Satu Legend Baru Akan Dilancarkan Pada Tengah Malam Ini

Sejak dilancarkan pada bulan lalu, akhirnya Apex Legends akan mendapat kandungan tambahan baru.

Respawn Entertainment telah mengumumkan Season 1 untuk Apex Legends, yang digelar Wild Frontier. Bersama-sama dengan Season 1 ini, akan didatangkan sekali Battle Pass serta satu Legend (karakter) baru.

What others call dangerous, Legends call Tuesday. Season 1: Wild Frontier coming at 10:00AM Pacific tomorrow: https://t.co/2ppF4L1WfM pic.twitter.com/ee17eJsCBy
— Apex Legends (@PlayApex) March 18, 2019
Semua kandungan baru ini akan dilancarkan pada 1 pagi, 20 Mac 2019 (waktu Malaysia).
Battle Pass dalam Apex Legends ini boleh dikatakan mengambil terus model yang digunapakai dalam Fortnite. Battle Pass boleh dibeli dengan harga 950 Apex coin, iaitu USD10 (~RM40). Battle Pass juga boleh dibeli dengan 2800 Apex coin untuk meng-unlock terus 25 level pertama.
Juga sama seperti Fortnite, menurut blog post ini, sekiranya pemain berjaya mencecah ke level 97, pemain akan mempunyai Apex coin yang cukup untuk membeli Battle Pass pada Season 2. Makna kata, pemain hanya perlu membeli sekali sahaja Battle Pass pada Season 1, mainkan sehingga level yang mencukupi dan Battle Pass untuk Season 2 sudah tersedia untuk korang dapatkan.
Walau bagaimanapun, Battle Pass dalam Apex Legends tiada Challenge yang perlu diselesaikan seperti Fortnite. Sebaliknya, ia hanya fokus kepada “level up” sahaja kerana Respawn mahu memberikan lebih kandungan kepada para pemain.

Selain Battle Pass, tengah malam ini juga akan dilancarkan sekali Legend baru, iaitu Octane. Menurut blogpost PlayStation, abiliti Octane ialah dia mampu bergerak pantas apabila diaktifkan, namun ia akan mengurangkan nyawanya. abiliti pasifnya pula, ia akan menambah nyawanya sendiri semula secara automatik apabila tiada tembakan diarahkan kepadanya. Abiliti ultimate pula, Octane mampu mengeluarkan Launch Pad dan menerbangkan mana-mana pemain ke udara apabila memijaknya.

Sama seperti Mirage dan Caustic, Octane boleh di-unlock dengan 12,000 Legends Token, dan dia tiada kena-mengena dengan Battle Pass.
Apex Legends kini boleh dimainkan secara percuma di PC, PS4 dan Xbox One.


Shin Megami Tensei IV: Apocalypse: Trailer Story Versi Bahasa Inggeris Telah Release!

Di Amerika Utara (region R1), beberapa pre-order bonus turut sama diumumkan!
Atlus baru sahaja berkongsi satu trailer story terbaru untuk game ini! Seperti kami laporkan sebelum ini, cerita SMT IV: Apocalypse  ini adalah penambahan kepada cerita original game SMT IV. Dalam game ini, hero kita adalah seorang Hunter yang dibunuh oleh demon.

Hero kemudian dihidupkan kembali oleh Dagda dan disebabkan hal ini, Dagda mengarahkan hero kita ke satu pengembaraan di antara keamanaan dan kehuru-haraan. Premis game ini adalah bertempat di Tokyo, di dalam satu keadaan pasca malapetaka yang dahsyat.

Jom Baca: Shin Megami Tensei IV: Apocalypse: Atlus USA Umumkan Launch Edition!
Beberapa pre-order bonus dalam bentuk costumes turut dilancarkan. Jom tengok apa yang bakal gamers dari Amerika Utara boleh dapat jika mereka pre-order dari kedai-kedai ini!
Pre-Order dari Gamestop dan EB Games membolehkan korang dapat costume Power Suit
Dengan pre-order dari Amazon dan Amazon Canada, korang boleh dapat Prime Suit
Dengan pre-order dari Best Buy, korang boleh dapat Retail Hero Jumpsuit
Shin Megami Tensei IV: Apocalyse bakal release di antara bulan Jun-Ogos 2016, di platform 3DS di Amerika Utara (region R1).


Gravity Rush 2 Akan Menemui Peminat Disember Ini!

Kat kembali beraksi dengan aksi mengawal kuasa graviti dalam Gravity Rush 2!

Gravity Rush 2 akan mengembalikan watak-watak dari siri asal iaitu Kat, Raven, dan juga Syd. Dalam pengembaraan terbaru ini, Kat dan rakan-rakan akan menentang musuh Nevi.

Bagi mereka yang membuat pre-order bagi Gravity Rush 2, DLC istimewa untuk Kat akan diberi bersama soundtrack bagi game ini. 10 PSN avatar bertemakan Gravity Rush 2 juga akan disertakan bersama pre-order.

Siri anime yang diberi nama Gravity Rush The Animation ~ Overture ~ yang akan menyambungkan kisah antara Gravity Rush dan Gravity Rush 2 akan diterbitkan oleh Studio Khara, studio yang telah menghasilkan Rebuild of Evangelion. Nantikan info lanjut mengenai anime ini dalam masa terdekat.
Gravity Rush 2 akan menemui peminat di PlayStation 4 pada 30 November 2016.


No Straight Roads Umumkan Kandungan Percuma Bertemakan Perayaan Krismas

Metronomik telah mengumumkan kandungan baharu yang bakal hadir ke dalam game pertama mereka, No Straight Roads.
Bertemakan perayaan Krismas, kandungan percuma ini akan dilancarkan pada awal Disember ini untuk pemain di PC, PS4 dan Xbox One. Untuk Nintendo Switch, ia akan hadir pada tarikh terkemudian.
Apa yang menarik dalam kemaskini terbaharu ini ialah mereka mengadun semula game ini dengan muzik, pakaian dan dekorasi bertemakan Krismas. Hampir semua bos dalam game kelak akan didandan dengan penampilan baharu bertemakan perayaan hujung tahun tersebut.
Korang boleh saksikan trailer untuk kandungan percuma bertemakan Krismas ini di bawah:

JomBaca: Semua 10 Unsur Dan Budaya Malaysia Yang Dibawa Masuk Dalam No Straight Roads


DLC Percuma Terbaru Untuk Dead or Alive Xtreme 3

Mungkin bukan untuk tontonan semua.

DLC ini merupakan kerjasama antara siri Dead or Alive dengan sebuah manga yang diberi nama Keijo dan nuat masa ini, ianya hanya boleh didapati melalui PlayStation Store Jepun.
Berikutan kontroversi dari barat, Dead or Alive Xtreme 3 tidak diterbitkan untuk pasaran US dan Eropah tetapi versi Asia masih mempunyai alih bahasa dalam Inggeris.
Berikut adalah trailer pengumuman bagi DLC ini.
https://youtu.be/aifWbxauynY
Sumber dari Koei Tecmo.


Kata EA, Star Wars: Battlefront “Kekurangan Plan Jangka Panjang”, Akan Perbaiki Dalam Sekuel Nanti

Semua pasti sudah tahu apa yang telah terjadi kepada game Star Wars: Battlefront keluaran EA. Ia dilancarkan pada November 2015 dan pada masa itu ia mendapat sambutan yang amat meriah.

Walau bagaimanapun, ia hanya meriah buat seketika. Selepas beberapa bulan dilancarkan, para pemain mula menurun dan ia terus menjadi sebuah game yang kurang mendapat perhatian kini.
Terbaru, DICE tampil memberikan komen mereka mengenai perkara ini. Penurunan pemain ini bukanlah cakap-cakap kosong, malah diakui sendiri oleh DICE, developer untuk game ini.
Dalam video yang dimuatnaik oleh PlayStation, penerbit dari DICE, Craig McLeod telah menyatakan apakah puncanya Star Wars: Battlefront kurang mendapat sambutan setelah beberapa ketika, dan bagaimana mereka akan memperbaikinya dalam sekuel yang akan dikeluarkan pada hujung tahun ini.

“Ramai pemain merasakan bahawa Battlefront yang asal, selepas beberapa bulan bermain, ia kekurangan matlamat jangka panjang,” beliau jelaskan. “Jadi, inilah perkara yang kami pastikan akan lakukan yang terbaik dalam game baru ini,”
Sekiranya korang masih tidak mendapat gambaran apakah yang bakal disajikan dalam Star Wars: Battlefront II, ia adalah suatu penambahbaikan yang sangat signifikan berbanding siri pertamanya. Antara perkara penting yang akan ditambah dalam game ini kelak adalah kesemua karakter daripada original, prekuel dan sekuel trilogy akan ditampilkan dalam game ini nanti. Selain itu, story campaign juga akan dibawakan, memperkenalkan watak terbaru, iait Iden Version – dan yang paling penting, ia merupakan sebuah kisah yang berkait secara rasmi dengan universe filem Star Wars.
Tambah McLeod lagi, cita-cita yang ada dalam Star Wars: Battlefront II adalah sesuatu yang beliau tidak pernah fikirkan mampu dilakukan dalam gaming.
“Cita-citanya di sini adalah kami berjaya untuk mencapai sesuatu yang saya tidak pernah terfikir mampu direalisasikan apabila bekerja dalam bidang game,” kata beliau. “Saya cukup bangga dengan itu.”

Star Wars Battlefront II akan dilancarkan di PC, PS4 dan Xbox One pada 17 November 2017.
JomBaca: Tarikh, Game Mode Dan Map Untuk Open Beta Star Wars Battlefront II Telah Diumumkan


CDPR Umum Kemaskini Versi 1.50 Witcher 3 Khas Untuk PS4 Pro!

Sebab Geralt 4 kali ganda lebih macho!

Seperti yang dijanjikan oleh CDPR sebelum ini, akhirnya The Witcher 3: The Wild Hunt menerima kemaskini yang memberi sokongan kepada pengguna-pengguna konsol PlayStation 4 Pro.
Menurut CDPR, bagi mereka yang menggunakan PS4 Pro akan menerima menu tambahan dalam The Witcher 3 yang memberi kebolehan untuk menjana resolusi 4K serta sedikit penambahan prestasi.
Sumber: CD Projekt Red.


Nioh: Beta Demo Akan Tiba Ogos Ini!

Tidak puas bermain Nioh Alpha Demo tempoh hari? Masih dahagakan darah samurai dan juga syaitan-syaitan yang mengganggu perjalanan korang. Ada berita gembira buat gamer yang menyukai game Nioh ini.

JomBaca: E3 2016: Nioh Bawak Korang Berlawan Makhluk Sotong Dan Raksasa Seram!

Team Ninja hari ini mengumumkan bahawa tarikh bagi Nioh Beta Demo sudah pun diketahui. Para peminat Nioh boleh mula men-download Beta ini di PlayStation Store bermula 23 Ogos 2016 sehingga 6 September 2016.
Selepas mendapat maklum balas yang menarik daripada pemain yang mencuba Alpha Demo tempoh hari, pemain akan merasa kelainan dan banyak penambahan baru yang ketara bagi sesi Beta Demo pula.
Penambahan dari segi senjata yang baru untuk katana, tombak, kapak, dan juga tukul besar yang baru dan mantap akan boleh pemain kumpul mengikut style permainan masing-masing.

Selain itu juga, penambahan kawasan baru untuk diterokai juga ada dan kepayahan level-level yang disediakan juga masih sama dan pastinya akan menguji kehebatan para pemain.
Dan khabarnya kali ini, William Adams – watak utama Nioh tidak lagi berseorangan apabila akan dibantu 2 watak lain iaitu Hanzo Hattori – ketua ninja clan yang terkenal dan juga Ginchiyo Tachibana – isteri kepada ketua Tachibana Clan.
JomBaca: Suka Duka Alpha: Nioh – Kembali Ke Zaman Samurai! Adakah Nioh Mampu Mengegar?
ADIOS!


Filem Animasi Mario Bakal Dibintangi Chris Pratt, Anya Taylor-Joy, Charlie Day, Jack Black, Seth Rogen

Kali terakhir kita mendengar tentang filem animasi Mario adalah pada awal tahun 2018, di mana Nintendo semakin hampir mengumumkan kerjasama bersama Illumination Entertainment.
Terkini, setelah beberapa tahun menyepi, Nintendo ketika acara Nintendo Direct yang berlangsung awal pagi telah mendedahkan perkembangan terbaharu yang agak menarik.
Beberapa pelakon suara utama yang bakal membintangi filem animasi Mario ini telah diumumkan. Antara nama besar Hollywood yang didedahkan ialah:
Chris Pratt sebagai MarioCharlie Day sebagai LuigiAnya Taylor-Joy sebagai PeachJack Black sebagai Bowser Seth Rogen sebagai Donkey KongKeegan-Michael Key sebagai Toad Fred Armisen sebagai Cranky KongKevin Michael Richardson sebagai KamekSebastian Maniscalco sebagai Spike

Filem animasi Mario dijadualkan ditayangkan pada 21 Disember 2022, dibikin oleh studio Illumination yang terkenal dengan animasi Despicable Me dan Minions.


Bethesda Perkenalkan Creation Club – Servis Modding Untuk Fallout 4 Dan Skyrim Special Edition

Bethesda dalam sidang media E3 2017 yang baru sahaja berakhir sebentar tadi telah mengumumkan satu servis baru untuk membawakan kandungan-kandungan baru untuk game-game lama mereka.

Servis yang diberi nama Creation Club ini akan dilancarkan untuk PC, PS4 dan Xbox One pada pertengahan tahun ini. Servis ini akan menyediakan pelbagai siri modding untuk Fallout 4 dan The Elder Scrolls 5: Skyrim Special Edition – yang telah dicipta oleh Bethesda sendiri, developer-developer luar dan komuniti gaming.
Korang boleh saksikan trailer di bawah:

Buat masa ini Bethesda tidak mendedahkan sebarang maklumat lanjut tentang servis ini sama ada ia adalah langganan berbayar ataupun percuma. Kami akan laporkan maklumat terkini sekiranya terdapat penambahan info daripada Bethesda.


CPU Intel Core i9 Extreme Edition Dengan 18-Core – Kegilaan Ingin Mengalahkan 16-Core AMD?

Intel memperkenalkan cip pemprosesan terbaru mereka – X-Series.

Tahun lepas di Computex, Intel menampilkan CPU 10-core mereka yang berharga USD1,700. Terkini, Intel memperkenalkan CPU i9-7980XE – CPU Intel yang pertama dengan 18-core pada harga USD1,999!

Berita ini mengesahkan maklumat yang leak di Videocardz, CPU i9-7980XE akan menampilkan core count tertinggi pernah dihasilkan di dalam CPU High End DeskTop (HEDT).
Ternyata CPU ini dihasilkan bagi mengalahkan CPU AMD Threadripper dengan 16-core yang dikhabarkan CPU terhebat daripada syarikat AMD. Pastinya kemajuan ini akan disambut hebat power user yang inginkan gaming 4K sambil stream secara HD menerusi Twitch sambil encode video percutian untuk humble brag di social media.
Lineup Intel X-Series Core i9, Core i7 dan Core i5 seperti yang di-leak di Videocardz.
Intel juga menawarkan edisi-edisi cip Core i9 Extreme Edition yang lain dengan varian 10, 12, 14 dan 16-core. Berita baik bagi peminat hardware sebegini, i9-7900X 10-core akan mula dijual pada harga USD999, jatuhan harga paling menggugat keimanan berbanding cip 10-core mereka tahun lepas.
Kesemua cip i9 ini akan menampilkan base clock speed pada 3.3GHz, dengan keupayaan mencapai 4.3GHz dual-core speed dengan Turbo Boost 2.0 dan 4.5 GHz dengan Turbo Boost 3.0.
Melengkapi siri cip X-Series ini juga adalah cip quad-core i5-7640X dan cip-cip i7 dengan 4,6, dan 8-core.


PUBG Lite Akan Boleh Dimainkan Pemain Malaysia Bermula 14 Februari, Download Sekarang

Dua minggu lalu, sebuah PlayerUnknown’s Battlegrounds versi baru telah diperkenalkan, iaitu PUBG Lite. Ia merupakan versi percuma yang memfokuskan kepada spesifikasi PC yang lebih rendah.
Buat masa ini, ia sedang diuji dalam fasa beta untuk para pemain di Thailand. Bermula 14 Februari ini nanti, PUBG Lite akan boleh dimainkan oleh para pemain di Malaysia, menurut laporan Amanz.
Walau bagaimanapun, korang sudah boleh download PUBG Lite di sini, dan bersedia untuk mengujinya pada minggu hadapan.
Keperluan spesifikasi PC untuk bermain PUBG Lite adalah seperti berikut:


Jom Layan Gameplay DLC Terbaru Dark Souls – The Ringed City Sepanjang 4 Minit!

Tak sabarnya menanti DLC terakhir ni!

DLC The Ringed City ini bakal diterbitkan Mac nanti dan Bandai Namco telah mengeluarkan sedikit tease untuk kita semua dalam bentuk video gameplay dan screenshot. Dalam video ini, pemain-pemain dapat akan persekitaran-persekitaran yang bakal ditonjolkan dalam DLC kali ini disamping salah satu Boss yang bakal dihadapi nanti.
Disamping itu, DLC ini menjanjikan kisah baru dan pelbagai alatan baru untuk dicuba. Oh ya, map baru untuk kaki-kaki PvP juga telah disediakan dalam DLC kali ini.
Berikut adalah screenshot-screenshot yang telah dikongsi oleh Bandai Namco bagi DLC The Ringed City.

Posted by JomGaming on Rabu, 8 Februari 2017

DLC The Ringed City akan tiba ke PC, PS4 dan Xbox One pada 28 Mac nanti.


Epic Games Mengesahkan ‘Beribu’ Penipu Telah Diharamkan Dari Fortnite: Battle Royale

Sledgehammer bukan hanya satu-satunya game studio sahaja yang sedang bergelut untuk menangani penipu (cheaters). Baru-baru ini, permainan tidak adil mula wujud dalam Fortnite: Battle Royale, Epic Games berkata menangani mereka adalah ‘keutamaan tertinggi.’

“Kami bermain permainan PvP seperti Fortnite: Battle Royale untuk integriti kompetitif mereka. Perasaan yang mengujakan apabila berada di medan pertempuran terus hilang apabila penipu melakukan tembakan berputar 360 darjah,” Nathan Mooney dari komuniti Fortnite menulis.
“Kami sentiasa bekerja keras untuk menangani penipu untuk diri mereka sendiri dan juga yang menyediakannya. Kami memeriksa setiap ukuran untuk memastikan penipu-penipu ini dikeluarkan dari Fortnite: Battle Royale dan ekosistem Epic. Kami tidak mahu memberikan banyak petunjuk tentang apa yang kami lakukan. Tapi kami memang sedang menggerakkannya dan akan terus melakukannya. Beribu sudah diharamkan dan kami tidak merancang untuk berhenti!”

Progression pemain akan hadir ke Fortnite: Battle Royale dalam masa beberapa minggu dan Mooney berkata akan membantu untuk menangani “penipu kasual” juga. “Progression akan memberikan mereka kekurangan insentif untuk menipu progression mereka dengan hanya mengharamkan mereka,” Beliau menulis. “Untuk para troll pula, kami akan menyambung untuk menyelesaikannya.”
Mooney menggalakkan para pemain yang berhadapan dengan penipu-penipu dalam Fortnite: Battle Royale untuk melaporkannya ke borang hubungan ini.
Sumber: PC Gamer


Segalanya Tentang Star Wars Battlefront II Didedahkan – Trailer Penuh, Tarikh Pelancaran, Story Mode, Hero Pelbagai Era

Penantian untuk para peminat setia francais Star Wars kini sudah berakhir. Segalanya tentang Star Wars Battlefront II telah didedahkan oleh Electronic Arts pada awal pagi tadi.

Kali ini, Battlefront II akan menampilkan story mode, satu mode yang sangat diminta oleh para pemain selepas ia tidak dibawakan ke dalam Star Wars Battlefront yang dikeluarkan pada tahun 2015 lalu.
Apa yang paling mengujakan tentang story mode ini adalah ia akan berkait secara rasmi dengan timeline yang terdapat dalam filem-filem Star Wars – atau yang disebut orang sebagai “canon” kepada jalan cerita Star Wars. Ia akan memenuhi 30 tahun kekosongan yang terdapat antara filem Star Wars: Return of the Jedi (Episod 6) dengan Star Wars: The Force Awakens (Episod 7).
Dalam erti kata lain, kalau kita ada Rogue One: A Star Wars Story sebagai penghubung antara jalan cerita antara prequel trilogy dengan original trilogy, story mode yang terdapat dalam Battlefront II pula adalah penghubung antara original trilogy dengan sequel trilogy.
Dalam story mode ini, pemain akan menggunakan sebuah karakter baru, iaitu Commander Iden Versio, ketua kepada unit pasukan elit Galactic Empire, Inferno Squad. Pasukan yang diketuai oleh Iden Versio ini akan meneruskan perjuangan selepas Death Star yang kedua telah dimusnahkan. Para pemain akan berpeluang menggunakan watak-watak yang terdapat dalam Inferno Squad ini. Inilah yang dicanangkan sebagai “untold solder’s story“.

Beralih kepada multiplayer pula, seperti yang dijangka, EA akan membawakan hero-hero dari pelbagai era Star Wars untuk dimainkan. Luke Skywalker, Kylo Ren, Yoda, Darth Maul, dan Rey adalah beberapa hero yang akan dibawakan. Bermakna, bersedialah untuk melihat pertarungan yang belum pernah kita saksikan sebelum ini, seperti Rey menentang Darth Maul!
Paling menarik, mode yang sangat diminta di multiplayer adalah Space Battles akan turut ditampilkan dalam game ini nanti!

Ia juga telah didedahkan bahawa jumlah pemain maksimum yang terdapat dalam multiplayer kelak adalah 40 pemain. Antara lokasi yang akan ditampilkan adalah Starkiller Base, Theed, Takodana, Mos Eisley, Endor, Hoth dan banyak lagi.
Untuk versi PS4 dan Xbox One, mode split-screen akan dibawakan semula ke dalam Battlefront II.
Akhir sekali, apa yang kita ingin tahu adalah tarikh pelancaran game ini. Star Wars Battlefront II akan dilancarkan di PC, PS4 dan Xbox One pada 17 November 2017.
Ini dia, trailer penuh untuk Star Wars Battlefront II:


Star Ocean 5 : Trailer Versi Bahasa Inggeris Akhirnya Dah Keluar!

Selama ini kami di JomGaming asyik kongsi cerita Star Ocean 5 (SO5) versi bahasa Jepun je, kali ini pihak developer keluarkan trailer versi bahasa Inggeris pulak. Yeay!

Kami menghembuskan nafas penuh kelegaan kerana suara English dub nya tak seteruk Star Ocean 4. Fuh! Jom tengok trailer!

Trailer terbaru dari Square Enix dan tri-Ace ini memaparkan sedikit cerita di sebalik SO5, dan mengetengahkan kesemua karakter-karakter penting dan boleh dimainkan oleh anda, iaitu Victor, Anne, Emerson, Miki, Fidel, Relia, Fiore (Secara peribadi, saya tertunggu-tunggu karakter Victor! hehe).
Nampaknya versi Bahasa Inggeris SO5 mengekalkan lagu tema asal dengan suara Jepun. Awesome! Anda boleh mendengar lagu tema daripada Androp bertajuk “Astra Nova” dimainkan dalam trailer tersebut.
Star Ocean 5: Integrity & Faithlessness bakal dilancarkan di Jepun pada 31 Mac 2016 untuk PS3 & PS4, dan di NA/EU/Asia untuk PS4 sahaja, pada tarikh yang bakal diumumkan kemudian pada tahun ini.


Pokemon GO Cecah Kira-Kira 75 Juta Muat Turun Di Seluruh Dunia

Game yang menjadi fenomena global ini telah mencipta beberapa sejarah terbaru dalam dunia aplikasi mobile.

Sebuah firma yang menjejak aplikasi-aplikasi, Sensor Tower telah menjangkakan bahawa Pokemon GO telah dimuat turun sebanyak 75 juta kali di seluruh dunia. Minggu lalu, ia mencatatkan 35 juta muat turun telah dilakukan.
Jumlah ini adalah gabungan muat turun dari kedua-dua iOS dan Android di 32 daripada 100 market yang terdapat di App Store dan Google Play.
Menurut analisis tersebut juga, Pokemon GO telah mencapai 50 juta muat turun dalam masa 19 hari sahaja, lebih cepat berbanding aplikasi-aplikasi lain seperti Color Switch dan Slither.io.
Berikut adalah gambar rajah yang disediakan Sensor Tower – memaparkan kedudukan aplikasi terpantas mencecah 50 juta kali muat turun:

JomBaca: “Haramkan Terus Pokemon GO Dibawa Masuk Ke Negara Ini” – Rani Kulup


Rocket League: Update Terbaru Yang Menggila, Bakal Tiba November Ini!

Game yang semakin mendapat sambutan ramai, Rocket League akan tiba dengan update terbaru yang bakal membuat korang menjerit keterujaan!

Game developer, Psyonix telah mengumumkan bahawa update terbaru yang 100% percuma bernama ‘Mutate’ itu bakal tiba bulan November ini dengan membawakan features dan content yang sangat menarik – korang boleh mengubah perlawanan dengan preset dan custom settings dengan citarasa korang sendiri yang sangat cool!
Dari mode ‘Moonball’ dengan low-gravity dan extra boost, menggunakan ‘beach ball’ yang saiz bolanya sangat sangat besar, kepada mode klasik Supersonic Acrobatic Rocket-Powered Battle-Cars seperti ‘Cubic’ dan ‘Time Warp’ – semuanya boleh korang mainkan dalam beberapa minggu sahaja lagi apabila ‘Mutate’ menjengah Rocket League kelak!

Apa pun preset dan settings yang korang inginkan, korang boleh create private match dan main bersama rakan-rakan, atau korang boleh join playlist terbaru ‘Mutator Mashup’ yang akan memasukkan korang ke dalam public game yang mempunyai preset dan setting yang pelik-pelik!
Dan di akhir announcement trailer yang dikeluarkan (video di bawah), ia juga menunjukkan sedikit teaser untuk update yang bakal dikeluarkan pada bulan Disember nanti! Bersedialah untuk bermain menggunakan bola hoki ais yang leper dan padang yang dilitupi dengan ais! Wow! Gila gempak!

+++
So, amacam guys? Nampaknya game yang sangat awesome ini akan melompat ke satu tahap keseronokan yang lebih tinggi! Tak sabarnya!


5 Game Yang Akan Dikeluarkan Pada Bulan Mei 2023


PS Vita Kini Ada Feature Baru – Tonton Twitch Streams!

Pemilik PS Vita kini boleh menonton stream Twitch dari Vita mereka!

Baru-baru ini, Twitch telah melancarkan app mereka bagi platform PS Vita. Walaupun minat terhadap PS Vita ini sudah pun berkurangan, pemilik PS Vita boleh tersenyum dengan penambahan aplikasi Twitch ini yang membolehkan mereka stream content dari Twitch!
Sumber
Aplikasi sebesar 16.7MB ini membolehkan korang membelek channel-channel, menonton rakaman dan livestream serta menonton beberapa broadcasters pilihan PlayStation! Jika korang memiliki PlayStation TV, app ini membolehkan korang streamkan terus ke skrin yang lebih besar!


“Winter Is Coming” Bersama Sub-Zero Ke Injustice 2 Pada 11 Julai Ini, Kata Pengarah NetherRealm Studios

Adakah karakter ini bakal menjadi lambang bekunya hati korang? Ceh, ayat nak syahdu.

Karakter jemputan pertama ke dunia Injustice 2 telah diumumkan!
Injustice 2 adalah sebuah fighting game yang terdiri daripada karakter-karakter komik DC – dan SubZero daripada francais Mortal Kombat akan hadir ke dalam game ini seperti yang kitorang umumkan baru-baru ini.
Menurut tweet daripada Ed Boon, Pengarah NetherRealm Studios, beliau mengumumkan tarikh ketibaan Sub-Zero adalah pada 11 Julai ini!

Winter is coming…..in July. pic.twitter.com/DEj3QwV3G0
— Ed Boon (@noobde) June 23, 2017
Injustice 2 sudah diterbitkan di platform PS4 dan Xbox One.


Video Deepfake Ini Menukar Babak Uncharted 4 Kepada Wajah Nathan Fillion, Menakutkan!

Kemahiran suntingan video yang cukup tidak masuk akal, deepfake sering menukarkan wajah seseorang dalam sesebuah filem kepada wajah orang lain tanpa kelihatan sebarang cacat cela.
Namun kali ini, kita disajikan dengan satu babak dari video game pula. Saluran Youtube Jarkan telah mengubah wajah Nathan Drake dalam satu babak Uncharted 4: A Thief’s End kepada wajah pelakon terkenal Nathan Fillion.
Hasilnya, sama seperti suntingan video deepfake yang lain, sangat menakutkan kerana ia kelihatan terlalu ‘real’. Korang boleh tontonnya di bawah:

Nathan Fillion sememangnya cukup terkenal sebagai pelakon yang kebanyakan peminat mahu beliau diambil menghidupkan watak Nathan Drake dalam filem adaptasi Uncharted. Namun impian ini tidak pernah tercapai, lebih-lebih lagi apabila filem Uncharted yang sedang dalam produksi ketika ini membawakan Nathan Drake semasa muda, maka pelakon yang lebih muda, iaitu Tom Holland telah menggalas watak ini.
Kalau korang masih ingat, terdapat sebuah filem rekaan peminat (fan film) yang pernah dibikin oleh Allan Ungar, dibintingai Nathan Fillion, mengetengahkan jalan cerita mencari harta karun Kesultanan Melayu Melaka yang dibawa lari Portugis. Korang boleh tontonnya di sini kalau korang masih belum lagi.


Beberapa Butiran Awal FIFA 22 Tertiris, EA Tarik Balik Sesi Beta Tertutup

Beberapa butiran awal tentang game bola sepak seterusnya dari EA Sports nampaknya telah tertiris.
Twitter @FutZoneCentral telah memuatnaik satu gambar dari luar skrin, memperlihatkan logo FIFA 22 yang bertemakan warna kuning. Gambar tersebut diambil dari menu utama PS5 yang sudah siap install FIFA 22 versi beta.

FIFA22 Icon Image + Background 👀✅ pic.twitter.com/8FZhMVPDE1— FUTZone | #FIFA22 News (@FUTZONECENTRAL) June 23, 2021

Selain itu, akaun itu juga mendedahkan saiz muat-turun untuk game tersebut, iaitu sebesar 39GB. Tidak dinyatakan sama ada saiz tersebut adalah untuk versi game penuh atau versi beta, sama ada versi PS5 atau versi PS4.

#FIFA22 Official Icon + Background Image HDDownload Size: 39GB 📸 @playstationsize pic.twitter.com/n0VmwXDlTq— FUTZone | #FIFA22 News (@FUTZONECENTRAL) June 23, 2021

Kemudian, Twitter @KingLangpard pula ada berkongsikan sedikit pandangannya terhadap gameplay baharu yang telah dicubanya, seperti beberapa penambahan fungsi butang. Antaranya, yang berkaitan ketika bertahan, membuat hantaran silang dan tandukan. Korang boleh bacanya di bawah:

GAMEPLAY FEATURES IN THE BETA. Player Switching: When defending, pressing R3 let’s you choose between 3 of the closest players and they all have an arrow set for the direction you flick R3 towardsCan still also use R1 or flick the right stick as normal.— FIFA 22 News & Leaks (@KingLangpard) June 23, 2021

Any signs of a meta? So far, The crossing and heading meta seems very over powered.— FIFA 22 News & Leaks (@KingLangpard) June 23, 2021

Namun, apa yang lebih menarik adalah EA nampaknya telah menarik semula semua kebenaran yang diberikan kepada beberapa pemain untuk mencuba versi beta itu selepas banyak info telah tertiris, yang sepatutnya dimainkan mereka secara tertutup.

The FIFA 22 play-test/beta has been cancelled. All play-testers have been emailed about the cancellation https://t.co/hhQUeL9zKJ— FIFA 22 News & Leaks (@KingLangpard) June 23, 2021

Penarikan ini menandakan info-info yang tertiris kemungkinan besar adalah sahih.
FIFA 22 dijangka akan diperlihatkan buat kali pertama semasa EA Play Live yang akan berlangsung pada 22 Julai kelak.


Among Us Akan Menerima Map Baru, Paparan Penuh Semasa The Game Awards

Antara game yang meletup pada tahun ini, Among Us akan mendapat satu map baharu, dan InnerSloth telah memperlihatkan satu gambar acah untuk map ini.
Tidak banyak yang boleh kita lihat daripada gambar pertama ini, yang mana ia hanya memaparkan sekeping gambar di dalam kapal angkasa dengan ton warna yang agak berbeza daripada map sedia ada.
Kita dapat lihat juga yang dua karakter yang tampil dalam gambar ini kelihatan memakai kostum yang lebih menarik, menandakan game ini mungkin akan membawakan lebih banyak kosmetik untuk para pemain pilih.

🚀 Welcome to the official Among Us Twitter 🚀Get all the news, peeks, and fun shenanigans here and become a part of the crew.Here's a special look at the NEW Among Us map! (For your eyes only!!) (Don't show the impostors!!) pic.twitter.com/FrCkK7ZcnI— Among Us 🙏 weekend!! dont let me respond plz lol (@AmongUsGame) November 18, 2020

InnerSloth turut menyatakan yang map baharu ini akan diperlihatkan lanjut semasa acara kemuncak The Game Awards yang berlangsung pada 10 Disember ini.
JomBaca: Pembangun Among Us Batalkan Sekuel, Fokus Kini Untuk Tambah Kandungan Game Sedia Ada


Pokemon Sun & Moon: Gajet Z-ring Dan Z-move? Dari Api Menjadi Ais? Selamat Datang Ke Evolusi Alola!

Comelnya Vulpix dan Sandshrew berjenis ‘ice’ Pokemon! Mari kita lihat transformasi Alola untuk Pokemon Gen 1 dan tarian-tarian yang kawaii gitu.

Memang mengejutkan apabila kali pertama melihat Pokemon dari Gen 1 boleh transform ke ‘type’ lain di region Alola. Kelakar pun ada, power pun ada! Siapa sangka Pokemon pokok kini telah menjadi ‘Dragon’ type? Charizard pun tak dapat status Dragon tau!
https://twitter.com/SerebiiNet/status/760100141131042816
https://twitter.com/SerebiiNet/status/760100322832478208
https://twitter.com/SerebiiNet/status/760100249281191937
Dan lebih banyak lagi Pokemon baru yang diperkenalkan dalam Pokemon Sun & Moon. Ingat tak Pokemon Yungoos hari itu diumumkan semasa slot Nintendo di E3 2016? Haa, kini ada evolution dia! Ada remind korang of anyone tak Pokemon ni?
Gumshoos, evolusi kepada Yungoos
https://twitter.com/SerebiiNet/status/760099831020982273
https://twitter.com/SerebiiNet/status/760099560823857152
https://twitter.com/SerebiiNet/status/760099463973183489
Suka tengok Pokemon berdansa? Usha sikit Oricorio yang mempunyai 4 rupa berbeza mengikut kawasan. Cara mereka menari juga buat Akak Akirien gigit bibir, geram tengok!

Kini perlawanan dalam Pokemon lebih competitive! Berlawan dengan ketua-ketua Trials dalam “The Island Challenge”. Terdapat 4 kapten Trials, dengan specialty type yang berbeza.

Selepas menghabiskan satu Trials, korang akan bersemuka dengan ‘Totem Pokemon‘ yang mampu memanggil Pokemon lain untuk menolong mereka di pertengahan battle. Selepas menghabiskan kesemua Trials, korang boleh berlawan boss besar, Hala, The Kahuna of Melemele Island.

Kini korang juga boleh menunggang Pokemon kesayangan anda! Seronok bukan dapat berjalan satu pulau bersama Pokemon tersendiri?

Bukan Pokemon sahaja tau boleh menari. Sekarang dengan Z-move, trainer juga ada tarian pembukaan supa-pawa! Z-move boleh digunakan sekali sahaja dalam battle, ala-ala super/ultimate move gitu haaaa~

Nintendo dan Tomy juga bakal mengeluarkan gelang Z-Ring pada November 18 sekali bersama dengan keluaran Pokemon Sun & Moon. Gelang ini akan menyala dan bergetar mengikut warna Z-move anda.
Satu gajet Z-ring ini berharga 2,600 Yen (lebih kurang RM95) datang bersama satu Z-crystal. Setiap set Z-crystal datang besama 3 crystal berbeza berharga 599 Yen (RM22). Terdapat juga bundle set Z-ring dan 6 biji Z-crystal berharga pada 4,490 Yen (RM200), namun pelancaran di pasaran antarabangsa masih belum dibincangkan lagi.

18 jenis Z-crystal yang akan dilancarkan November 18 ini
Banyak bukan benda menarik untuk Pokemon kali ini? Akak pun sampai rasa tak sabar untuk bermain game ini! Harap-harap Z-ring ni akan sampai ke Malaysia juga nanti!


Persona 5: Lebih Perincian Mengenai Persona Bakal Waifu Korang!

Jom berkenalan dengan lebih rapat persona-persona bakal waifu korang!
Disebabkan Persona 5 banyak mengambil formula dari Persona 4 dan Persona 3, dengan yakinnya kami boleh katakan karakter-karakter yang diperkenalkan sebelum ini adalah bakal-bakal awek yang korang boleh berkenalan dengan lebih rapat.
Jika sebelum ini kami pernah laporkan dengan terperinci karakter Sakura Futaba, Makoto Niijima dan Haru Okumura, kali ini kita lebih mengenali Persona mereka.
Jom Baca: Persona 5: Tiga Karakter Baru, Masuk Dunia Lain Pakai App, Dan Banyak Lagi Info Terbaru!
Persona permulaan kepada Sakura adalah Necronomicon, sejenis Persona yang mempunyai nama kepada grimoire (sejenis buku yang mempunyai magic spells) yang mempunyai banyak jenis informasi dan teknik. Necronomicon kelihatan seperti UFO, dan ini dikatakan sebagai satu simbol kepada kuasa misteri yang dimiliki Sakura.
Sakura Futaba
Necronomicon
Manakala bagi ketua pelajar, Makoto pula, persona permulaannya ialah Joanna. Persona Joanna adalah unik kerana ianya berbentuk seperti sebuah motosikal! Di bahagian hadapan motosikal ini, terdapat seperti kepala seorang wanita. Persona Joanna mempunyai nama yang sama seperti “Pope Joan” yang dikatakan legenda adalah Pope perempuan yang pertama di abad pertengahan dahulu.
Makoto Niijima
Joanna
Persona permulaan bagi Haru Okumura pula bernama Milady. Milady adalah seorang Persona seperti wanita yang memakai gaun yang cantik dengan embroderi bunga lili. Namun, di sebalik gaunnya yang elegan ini terdapat senjata yang sangat hebat sekali. Milady mempunyai nama yang sama dengan wanita yang muncul di dalam legenda Three Musketeers.
Milady
Persona 5 bakal release di Jepun pada 15 September 2016 di pelantar PlayStation 3 dan PlayStation 4. Tarikh release bagi pasaran lain bakal diumumkan kelak.


Tarikh Baharu Acara Pertama PS5 Diumumkan, Berlangsung Jumaat Ini

Acara digital pertama PlayStation 5 sepatutnya diadakan pada minggu lalu, walau bagaimanapun ianya telah ditunda kerana ingin memberi ruang kepada protes ‘Black Lives Matter’ yang hangat di Amerika Syarikat.
Kini, Sony telah mengumumkan tarikh baharu acara tersebut, iaitu ia akan berlangsung pada 12 Jun, 4 pagi (waktu Malaysia).
Dalam kenyataan yang dikeluarkan di PlayStation Blog, Sony menyatakan yang siaran yang telah dirakam lebih awal itu akan dimainkan dalam 1080p dan 30 fps. Resolusi dan frame-rate yang rendah ini adalah bagi memudahkan proses produksi yang mana kebanyakan pasukan dan pembangun mereka hanya bekerja dari rumah.
Sony menegaskan yang game-game yang akan diperlihatkan itu nanti akan kelihatan lebih baik apabila dimainkan di PS5 dengan 4K TV.
Malah, Sony menggalakkan para peminat untuk menonton acara digital itu nanti menggunakan headphone kerana akan ada hasil audio yang menarik akan diperdengarkan. Audio tersebut tidak akan dapat dihargai sekiranya mendengarkan acara itu dari speaker telefon atau laptop sahaja.
Seperti yang telah didedahkan sebelum ini, acara digital pertama PS5 ini akan berlangsung selama lebih daripada 1 jam — memperlihatkan game-game yang bakal tiba ke konsol generasi akan datang itu.
Buat masa ini, Sony masih lagi kekal menyatakan yang PS5 akan dilancarkan pada hujung tahun ini.